TI BiH upozorava da osnivanje VSTV RS stvara pravnu nesigurnost\nTransparency International u Bosni i Hercegovini (TI BiH) upozorio je da bi se usvajanjem Zakona o visokom sudskom i tužilačkom savjetu entiteta Republika Srpska stvorio "opasan presedan koji bi doveo do pravne nesigurnosti".\nNacrt zakona o Visokom sudskom i tužilačkom savjetu Republike Srpske uvršten je u dnevni red sjednice Narodne skupštine RS u utorak, 8. februara. U skupštinu proceduru zajednički su ga poslali klubovi poslanika vladajuće koalicije, na čelu sa Savezom nezavisnih socijaldemokrata (SNSD).\n"Usvajanje novog zakona, koji je u posljednji čas stavljen na dnevni red zasjedanja Narodne Skupštine RS samo je još jedan u nizu pokušaja rušenja pravnog poretka i uspostave dodatnog zarobljavanja pravosudnih institucija", saopćeno je iz Transparency Internationala u BiH.\nNacrt zakona o visokom sudskom i tužilačkom savjetu Republike Srpske u skupštinu proceduru zajednički su poslali klubovi poslanika vladajuće koalicije, na čelu sa Savezom nezavisnih socijaldemokrata (SNSD).\nPoslanici bi se u utorak trebali izjasniti i o dopuni Zakona o republičkoj upravi koja predviđa osnivanje entitetske agencije za lijekove.\nOba zakona su neustavna, jer pokušavaju da prenesu nadležnosti sa Bosne i Hercegovine na entitet, što prema Ustavu BiH ni jedan od dva entiteta ne može samostalno da radi.\nTI BiH smatra da vlast u Republici Srpskoj prethodnih mjeseci kreiranjem paralelnih institucija bez osnova očigledno nastoji uspostaviti kontrolu nad svim institucijama i procesima, a sada se kroz "imenovanje podobnih sudija i tužilaca nastoji dodatno potkopati sistem vladavine prava".\nPodsjećaju da BiH već ima Visoko sudsko i tužilačko vijeće (VSTV), koji je osnovan kao nezavisni i samostalni organ i ima zadatak da obezbijedi nezavisno, nepristrasno i profesionalno pravosuđe.\nČlanovi VSTV-a sudije i tužiocu sa teritorije cijele BiH, a to tijelo ima nadležnost da imenuje sudije i tužioce na državnom, entitetskom, kantonalnom, okružnom, osnovnom i opštinskom nivou, uključujući Brčko distrikt, sa izuzetkom ustavnih sudova entiteta.\n"Stvaranjem paralelnih institucija i narušavanjem jedinstva u organizaciji i upravljanju pravosuđem narušila bi se pravna sigurnost, i građani bi se ometali u uživanju osnovnih ljudskih prava i sloboda kao što su pravo na ličnu slobodu i sigurnost, pravo na imovinu, pravo na pravično saslušanje u građanskim i krivičnim stvarima", kaže se u saopćenju.\nIz TI BiH podsjetili su da se u proceduri u Parlamentarnoj skupštini BiH nalaze izmjene i dopune Zakona o VSTV-u, a kako bi se uskladio s preporukama Venecijanske komisije i prioritetnim uslovima Evropske unije kojima se zahtijevaju jače garancije nezavisnosti pravosuđa.\n"VSTV kao nezavisni i samostalni organ koji upravlja pravosuđem, mora se ojačati dodatnim garancijama nezavinosti, dok se inicijativama za stvaranje novih tijela na entitetskom nivou osujećuju takvi napori", navode iz TIBiH.\nTI BiH već dugo ukazuje na probleme političkog uticaja na pravosuđe u BiH i potrebu sveobuhvatne reforme, jačanja nezavisnosti i odgovornosti, ali umjesto toga vlasti u entitetu RS, kako kažu, nastoje potpunim urušavanjem pravnog poretka stvoriti haos i neizvjesnost.\nTI BiH upozorava da Nacrt zakona o VSTV-u Republike Srpske nije objavljen na službenoj web stranici Narodne skupštine RS, da je široj javnosti nepoznat njegov sadržaj.\n"Stvaranje paralelnih institucija za nadzor nad pravosuđem, a sve pod krinkom nacionalnog interesa, zapravo je usmjereno na stvaranje privatne države i destabilizaciju s ciljem jačanja pozicije vladajućih stranaka", poručili su iz ove organizacije.


Godfri: Ljudi koji su potpisali sporazum u Vašingtonu treba da ga sprovedu\nAmbasador SAD u Srbiji Entoni Godfri izjavio je danas, povodom potpisivanja sporazuma u Vašingtonu između najviših predstavnika Beograda i Prištine, da "ohrabruje ljude koji su ga potpisali da ga sprovedu onako kako su ga potpisali".\nGodfri je prilikom akcije dobrovoljnog davanja krvi u Crvenom krstu Srbije, povodom obeležavanja godišnjice terorističkog napada 11. septembra 2001. godine u SAD, odgovarajući na pitanje novinara rekao da se uskoro očekuje dolazak u Srbiju američke razvojne finansijske korporacije, kao i da će to značiti da SAD ispunjava svoj deo potpisanog sporazuma.\n"To će nam pomoći da mi ispunimo ono što smo obećali a takođe se nadamo da će se i naši prijatelji koji su sa nama bili u Vašingtonu držati onoga sto je potpisano", rekao je Godfri odgovarajući na pitanje da li je sporazum potpisan u Vašingtonu pravno obavezujući za strane koje su ga potpisale i da li će biti sankcija ako ne bude ispunjen.\nGodfri je rekao da ne bi da govori "o onome šta može biti a šta ne".\n"Hajde da se fokusiramo na ono što se može dostići. Hajde da ne usmeravamo pažnju šta bi moglo ili šta ne bi moglo da se desi ako se ne ispuni ono što je dogovorne. Da se fokusiramo na ono što pokušavamo da postignemo, a to je poboljšanje životnog standarda za sve ljude i na strani Prištine i Beograda, kao i uvećanje ekonomskih mogućnost za ljude u ovom regionu i otvaranja puta napred ka daljem napretku prema drugim temema EU", kazao je Godfri.\nPredsednik Srbije Aleksandar Vučić je posle potpisivanja dokumenta u Beloj kući rekao da se Srbija obavezala, između ostalog, da za godinu dana premesti ambasadu u Jerusalim "ako Izrael bude poštovao Srbiju".\nViše zvaničnika Srbije je izjavljivalo poslednjih dana pokukšavalo da relativizuje premeštanje ambasade.\nList “Tajms of Izrael” (The Times of Israel) je objavio u sredu, pozivajući se na izvor u Vladi u Beogradu, da Srbija neće ispuniti obećanje o premeštanju svoje ambasade iz Tel Aviva u Jerusalim ako Izrael prizna Kosovo.


Prodaja Ford vozila u Srbiji u 2015. veća za 40 odsto - AUTO INFO\nProdaja Ford vozila u Srbiji u 2015. veća za 40 odsto\nU 2015. godini najveći uspeh od svih proizvođača koje zastupa Grand Motors ostvario je Ford, koji stiče sve veću popularnost i u Srbiji. O tome svedoče dobri prodajni rezultati: u prošloj godini, prema navodima uvoznika, prodavca i servisera Fordovih putničkih i lakih komercijalnih vozila, na našem tržištu je prodato 1.502 automobila te marke, što je za 40 odsto više u odnosu na 2014. Time je tržišni udeo marke Ford u Srbiji porastao na 6,87 procenata.\nTradicionalno, najviše kupaca odabralo je model Fiesta (621), koji je već godinama Fordov bestseler u Srbiji, ali i čitavoj Evropi, gde je, kako Ford tvrdi, već četiri godine zaredom najprodavaniji model u svom segmentu. Ovaj model je, po navodima Grand Motorsa, dostupan uz finansiranje bez skrivenih troškova i 0% kamate na pun iznos, a na period od pet godina. Ovakav aranžman je sveo ratu na samo 99 evra.\nDrugi po popularnosti među Ford automobilima u Srbiji je Focus, sa 292 isporučena primerka, a veoma dobro se kotira i SUV model Kuga – sa 174 isporučene jedinice, što to vozilo čini jednim od najprodavanjih modela u kompaktnom SUV segmentu u Srbiji, sa tržišnim učešćem od 12 odsto.\nOsim pomenutih modela, u Srbiji su u 2015. u prodaju uvedeni i Mondeo nove generacije, restilizovani C-MAX i sasvim nov Ford Courier, predstavnik lakog komercijalnog programa.\nInače, kada je reč o ponudi motora, višestruko nagrađivani EcoBoost je u Ford gami preuzeo potpuni primat u odnosu na klasične motore s atmosferskim ubrizgavanjem.\nPored tehnički vrlo modernih, snažnih i po potrošnji efikasnih EcoBoost motora, sigurnosne karakteristike i napredan multimedijalni SYNC sistem predstavljaju veoma važne razloge zbog kojih se kupci opredeljuju za Ford automobile. Uz to, Fiesta za 2016. dobija standardan Safety pack, koji, pored ESP uređaja i ABS-a sa EDB-om, uključuje prednje vazdušne jastuke, bočne vazdušne zavese i jastuk za kolena vozača.\nGrand Motors je u Srbiji napravio značajan korak i u širenju Fordove prodajno- servisne mreže: od decembra 2015. novi prodajno-servisni partner je renomirana auto kuća Holliday iz Šapca.\nU strateškim planovima Grand Motorsa za ovu godinu je ulaganje u prvi Ford Store u Srbiji, koji zapravo predstavlja novi koncept zastupanja i promocije Forda po najnovijim globalnim standardima te marke koji tek počinju da se primenjuju u Evropi. Srbija će, kako se navodi u saopštenju Grand Motorsa, biti među prvim državama na Starom kontinentu gde će biti pokrenut Ford Store.\nMeđu novitetima koji iz Forda stižu u Srbiju izdvajaju se novi Mustang, Focus RS, Edge i Ranger. Šesta generacija legendarnog američkog sportskog modela Mustang u Srbiji je u ponudi u dve verzije – Fastback (kupe) i Convertible (kabriolet), sa snažnim i efikasnim motorima 2.3 EcoBoost od 319 KS i 5.0 V8 od 418 KS, a početna cena iznosi 43.720 evra, u dinarskoj protivvrednosti sa svim dažbinama.\nNovi Focus RS dolazi sa 2.3 EcoBoost motorom od čak 350 KS i pogonom na svim točkovima. Jednako podoban za zabavu i drift na stazi, kao i za svakodnevnu vožnju, ovaj model ubrzava od 0 do 100 km/h za 4,7 sekundi i postiže maksimalnu brzinu od 266 km/h. Sve to je dostupno po ceni koja kreće od 37.990 evra.\nTreći u nizu noviteta, model Edge, svrstava se u sve popularniji SUV segment koji iz godine u godinu beleži konstantan rast, što nagoveštava da će Edge imati lepu budućnost na evropskom, a verovatno i na srpskom tržištu.\nNišta manje interesantan neće biti ni novi Ranger, naslednik modela koji je protekle godine bio među najprodavanijim pick-up vozilima u Srbiji. Kod nas će prvi put biti predstavljen na ovogodišnjem, 5. DDOR BG CAR SHOW, koji se od 17. do 23. marta održava na Beogradskom sajmištu. Inače, Ranger je, sa osvojenih maksimalnih pet zvezdica na Euro NCAP testu, najsigurnije vozilo u klasi.


Finalno izvlačenje prvog kruga nagradne igre "Uzmi račun i pobedi" 26. decembra\nBiznis Autor:Beta22. dec. 202015:55 > 16:00\nPeto i poslednje izvlačenje prvog kruga nagradne igre "Uzmi račun i pobedi 2020" biće održano u subotu, 26. decembra u 17.55 časova, uz direktan prenos na prvom programu Radio televizije Srbije, objavila je Vlada Srbije.\nGrađane, koji slanjem fiskalnih računa učestvuju u borbi protiv sive ekonomije, u subotu očekuje deset automobila „Fiat 500L“, trosoban stan u Zemunskim kapijama i glavna premija prvog kruga, stan u Beogradu na vodi.\nU ovom trenutku u konkurenciji je blizu šest miliona koverata, što znači da su građani do sad poslali 60 miliona računa i slipova.\nZa sad su najviše računa poslali građani Vranja, Savskog venca i opštine Blace.\nSve koverte koje su poslate ostaju u igri i za drugi krug nagradne igre, koji je planiran za početak sledeće godine.\nDodaje se i da sve koverte koje budu ubačene u poštanske sandučiće do petka, poslednjeg radnog dana koji prethodi danu izvlačenja, biće u konkurenciji za vredne nagrade.\nU nagradnoj igri koju organizuje Vlada Srbije, a podršku pruža NALED, pravo učešća imaju građani koji pošalju koverte sa deset fiskalnih računa ili deset slipova, ne starijih od 1. septembra 2020. sa minimalnim pojedinačnim iznosom od 100 dinara.\nFiskalne račune i slipove ne treba mešati u istoj koverti, a na poleđini koverte neophodno je napisati ime i prezime, adresu iz ličnih dokumenata i kontakt telefon, dok je na drugoj strani dovoljno napisati „Uzmi račun i pobedi 2020“.\nPravo učešća imaju svi punoletni građani Srbije, dok je slanje koverata besplatno.


Revicon međunarodni ekonomski forum\nSeminar o novom obračunu plata u RS\nIzmjene Zakona o porezu na dohodak u RS\nOdluke Upravnog odbora UIO - akcize i PDV\n- Odluke Upravnog odbora UIO - akcize i PDV\nUpravni odbor Uprave za indirektno oporezivanje (UO UIO) BiH usvojio je na današnjoj sjednici Odluku o utvrđivanju specifične i minimalne akcize na cigarete i na duhan za pušenje za 2018. godinu.\nNova minimalna i specifična akciza za cigarete i duhan primjenjuje od 1. januara 2018. godine. Minimalna akciza će iznositi 2,60 KM umjesto 2,42 KM, a specifična akciza umjesto 1,35 KM bit će 1,50 KM za pakiranje cigareta od 20 komada.\nPorezni obveznici i druga lica, koja se bave prometom cigareta, dužni su popisati zalihe cigareta na dan 1. januara i popisne liste dostaviti nadležnom regionalnom centru UIO do 7. januara 2018. godine, dok se obračun akciza mora dostaviti do 17. januara iduće godine kako bi se obračunala razlika.\nKalkulaciju maloprodajne cijene, formirane shodno ovoj odluci, porezni obveznici su dužni dostaviti nadležnom regionalnom centru UIO do 30. novembra 2017. godine.\nUpravni odbor UIO usvojio je danas i Odluku o utvrđivanju količine dizel-goriva koje se koristi za potrebe rudnika, termoelektrana i željeznica na koje se ne plaća putarina za 2018. godinu. Odredbe ove odluke se odnose na dizel gorivo koje koriste rudnici i termoelektrane u procesu proizvodnje i željeznice za pogon šinskih vozila i to na određenu količinu koju odobri UO UIO na prijedlog vlada entiteta i Brčko distrikta. Ova odluka primjenjivat će se od 1. januara 2018. godine, a za njenu provedbu zadužena je UIO koja će jednom u tri mjeseca Upravnom odboru podnositi izvještaje o njenoj realizaciji.\nUpravni odbor usvojio je danas izmjene Pravilnika o primjeni Zakona o trošarinama u BiH i Pravilnika o primjeni Zakona o porezu na dodanu vrijednost, koje se odnosi na elektronsko podnošenje prijava kod obračuna trošarina i PDV-a.\nKontinuirana profesionalna edukacija 2\nNovi Pravilnik o amortizacionim stopama u poreske svrhe


DIMITRIJE BOAROV: Vojvođanska privreda i centralizacija | Autonomija\nVeć i letimičan pogled na glavne privredne akcije Vlade Srbije u poslednjih godinu dana vrlo jasno oslikava minoran uticaj vojvođanskih organa na ekonomsku sudbinu Autonomne pokrajine i posle ustavnih promena 2006. godine. Naime, sve te akcije usmerene su na to da se vojvođanski ekonomski resursi iskoriste u korist razvoja Centralne Srbije i Beograda – a da se pri tome Vojvodina ne samo ništa ne pita, nego se svaka kritika tih akcija demonizuje kao antidržavna separatistička aktivnost, koja, navodno, pogotovu nije prihvatljiva danas – kada se Vlada Srbije bori za „očuvanje Kosova“.\nO kojim je to akcijama reč? Izvoz žita je zabranjen već skoro godinu dana zbog, gle apsurda, visoke cene pšenice na svetskim berzama – da bi se za Srbiju na unutrašnjem tržištu oborila cena stočne hrane i hleba. Naftna industrija Srbije, koja 80 odsto kapitala ima na teritoriji Vojvodine i koja iz njenog tla godišnje vadi oko 620.000 tona sirove nafte, prodaje se ruskom Gaspromu po veoma niskoj ceni u vreme najviših cena svetske nafte – da bi Srbija bila na trasi budućeg kontinentalnog gasovoda Južni tok, u kome se samoj Srbiji već danas ne garantuju povećane količine gasa kada i ako taj gasovod bude izgrađen do početka 2013. godine. Evropski saobraćajni koridor 10, koji po vertikali (190 kilometara) prolazi kroz Vojvodinu, daje se pod dvadesetogodišnju koncesiju austro-španskom konzorcijumu Alpina-Por, da bi se izgradio autoput Beograd -Požega (148 kilometara), mada je Vojvodina najviše zainteresovana za dovršetak dela autoputa Novi Sad-Subotica (na koridoru 10) i za izgradnju autoputa Novi Sad – Ruma – Šabac, kako bi se rešio problem drumskog tranzita sa severa Evrope prema Bosni i Hercegovini.\nVeć i samo ova tri krupna primera pokazuju da se relativno najviša razvijenost Vojvodine unutar Srbije (izuzimajući sam Beograd) iz Vlade Srbije ne podstiče na dalji ubrzani razvoj, koji je inače prisno povezan sa susednim državama članicama Evropske unije, nego se njeni resursi preko državne birokratije neracionalno i bespoštedno koriste navodno radi razvoja drugih, južnih regiona države, a najviše radi očuvanja zasebnih interesa same političke superstrukture. Ti interesi danas se najčešće zaklanjaju takozvanim nacionalnim interesima Srbije na Kosovu, a anahrono centralističko ustrojstvo države pokriva se patriotskom retorikom i pozivom na „jedinstvo države“.\nS tim u vezi potrebno je podsetiti šta je Srbija doista dobila državnom recentralizacijom pre 20 godina? Centralizam iz vremena Miloševićevog režima nije „ujedinio“ i „ojačao“ Srbiju, nego je teško oštetio i sam teritorijalni integritet Republike (problem Kosova); centralizacija i gašenje stvarne autonomije Vojvodine nisu ojačali državni autoritet i doveli do pozitivnih posledica koje je trebalo da obezbedi „jedinstva pravnog prostora“ (pravna država), nego je kredibilitet države kod građana bitno smanjen, a u Vojvodini naročito; u ekonomskoj sferi transfer finansijske moći u centar državnog aparata ne samo da nije racionalizovao upotrebu oskudne akumulacije, nego je doveo do rasipanja kapitala, besmislenih investicija, velike korupcije, prevelike javne potrošnje u neproduktivnim domenima i katastrofalnog procesa dezinvestiranja, sa ogromnom nezaposlenošću kao glavnom socijalnom posledicom.\nNavodna politika brzog „ujednačavanja razvijenosti“ u Srbiji putem posredovanja državnog vrha, s kojom su devedestih godina prošloga veka opravdavani transferi kapitala iz Vojvodine u druge krajeve, ne samo da nije dovela do bržeg privrednog rasta u nerazvijenim krajevima Srbije – nego je dovela do širenja razlika u razvijenosti, jer je zbog procesa opšteg osiromašenja, prirodno, pokrenula ljude i preostali kapital iz najsiromašnijih, ka nešto manje osiromašenim krajevima; centralizacija javnih fondova zakonito je vodila nenamenskoj upotrebi njihovih sredstava i slabljenju mehanizma prikupljanja njihovih prihoda – što je zbirno delovalo u pravcu njihove potpune degradacije, pa je finansiranjem javnih potreba (naročito 1993-94, i 1999-2000. godine) došlo do kolapsa ne samo u Vojvodini, nego i u celoj Srbiji; birokratska „nacionalizacija“ društvene svojine na teritoriji cele Srbije, pa dakle i na teritoriji Vojvodine i lokalnih samouprava, te najstroža centralizacija odlučivanja o raspolaganju i korišćenju državne svojine (zakon o svojini RS), navodno radi njene zaštite i bolje upotrebe – nužno su doveli do suprotnih posledica – neracionalnog korišćenja državne svojine i, sledstveno tome, do radikalnog smanjenja njene vrednosti.\nUkidanje gotovo svih oblika „fiskalnog federalizma“ u Srbiji još 1988. godine – ne samo da nije povećalo racionalnost budžetske potrošnje i ne samo da nije dovelo do pravednijeg prikupljanja fiskalnih prihoda – nego je izazvalo upravo suprotne posledice. Budžetska potrošnja i dalje favorizuje nepodnošljivi opstanak starog stanja i zamrzavanje neracionalne matrice odlučivanja o fiskalnim troškovima, a prikupljanje fiskalnih prihoda ide nasuprot razvojnoj politici i širi nepravde, to jest preko sistema pretežno indirektnog oporezivanja (pretežno najšire potrošnje) sve više opterećuje ekonomski najslabije društvene slojeve, a štiti interese uskog kruga moćnih finansijskih centara.\nNi posle donošenja Ustava Srbije (2006. godine) stvari se nisu bitno popravile. Najgore je što nije izvršena bar „fiskalna federalizacija“ koja je dokazano racionalniji oblik prikupljanja i utroška javnih sredstava. Vojvodina je zbog zadržavanja načela centralizacije finansijske moći u vrhu državnog aparata u Ustavu Srbije u nemogućnosti da izvrši bilo kakav značajniji uticaj na poželjnu alokaciju akumulacije u regionalnom javnom interesu i na distribuciju javnih troškova u skladu sa konkretnom poreskom snagom pojedinih slojeva i lokalnih teritorija, što bitno usporava njen regionalni razvoj, a ne donosi nikakvu korist drugim krajevima Srbije.


U okviru Regionalne EU platforme i radne grupe za zaštitu životne sredine u Negotinu je 16. maja održan skup ’’Izazovi i mogućnosti u upravljanju komunalnim otpadom na lokalnom nivou u svetlu EU integracija“.\nOvaj skup je nastavak skupa održanog 23. marta u Zaječaru sa ciljem da pomogne istočnoj Srbiji i lokalnim samoupravama da se bolje pripreme za promene u upravljanju komunalnim otpadom koje nastaju usled procesa pridruživanja Srbije EU.\nO tome kakve se promene mogu očekivati na lokalnom nivou u upravljanju komunalnim otpadom usled procesa EU integracija i koje su Preporuke lokalnim samoupravama istočne Srbije za bolje upravljanje istim govorio je Nebojša Pokimica, ekspert za zaštitu životne sredine.\nSkupu su prisustvovali članovi koordinacionog odbora za sprovođenje međuopštinskog sporazuma o upravljanju komunalnim otpadom, članovi radne grupe za životnu sredinu u okviru Regionalne EU platforme istočne Srbije, predstavnici lokalnih samouprava Borskog i Zaječarskog okruga, javnih komunalnih preduzeća, OCD i mediji.\nOrganizaciju skupa podržao je Fond za otvoreno društvo – FOD.\nPrezentaciju sa održanog skupa možete preuzeti na sledećem linku


NA 9. „ČVARAK FESTU”, KOJI JE U SUBOTU ODRŽAN U MUŽLjI, OKUPIO SE REKORDAN BROJ TAKMIČARSKIH EKIPA I POSETILACA – Zrenjanin\nKad zacvrči i zamiriše, uživaju sva čula\nMesni delikatesi – čvarci, šunka, kobasice, slanina, pršuta i ostale zimske đakonije, kao i domaća rakija i vino, privukle su mnoge sugrađane, ali i goste na stadion FK Lehela u Mužlji, gde je održan 9. „Čvarak fest”. Kako kažu organizatori, članovi Udruženja porodičnih gazdinstava „Klaster fokus”, festival je posetilo više hiljada Mužljanaca, Zrenjaninaca i gostiju iz drugih mesta.\nU takmičenju u topljenju čvaraka učestvovao je rekordan broj ekipa (56), a došli su iz brojnih mesta Srbije, ali i Mađarske i Rumunije. Oni su, poštujući recepte svojih predaka, pripremali čvarke, a članovi žirija su ocenjivali ukus i izgled tog čuvenog specijaliteta, kao i kreativnost i dekoraciju posluženja.\nOrganizatori ističu da su svi zaslužili da budu pobednici, ali da je neko morao da pobedi. Za najboljeg je proglašen Branislav Golić iz Požarevca, a iza njega su bili Zoltan Budai iz Mužlje i članovi Udruženja „Banatski kulinari” iz Kikinde.\n← Otrovna priča\nPOLICIJSKA UPRAVA: Nema informacija o hapšenju →


Singapur se okreće plutajućim solarnim farmama - Energija Balkana\nPlutajuća solarna farma u Singapuru / Foto: Interestingengineering\nPlutajuća solarna elektrana veličine 45 fudbalski terena na veštačkom jezeru u Singapuru biće jedna od najvećih na svetu. Pre postavljanja solarnih panela izvršena je analiza, kako bi se obezbedilo da ne bude znatnog uticaja na vodenu floru i faunu, životinje ili kvalitet vode. U Singapuru su u toku aktivnosti na ravoju još četiri projekta plutajućih solarnih farmi.\nOvaj projekat je deo napora tog grada-države u jugoistočnoj Aziji, koji raspolaže sa oskudnim površinama zemljišta, da učetvorostruči proizvodnju struje iz sunčeve energije do 2025. godine, kako bi pomogao u borbi protiv klimatskih promena, izvestio je Rojters.\nProcenjuje se da bi solarna farma mogla da pomogne smanjenje emisije ugljenika za oko 32 kilotona godišnje, što odgovara emisiji uglenika iz 7.000 automobila, navodi se u zajedničkom saopštenju kompanije i singapurske nacionalne agencije za vode PUB.\nZa razliku od konvencionalnih krovnih solarnih panela, plutajući imaju bolji učinak između pet i 15 posto, zbog vode koja ih hladi, ali i zbog toga što ih ne zaklanjaju zgrade, rečeno je na prezentaciji projekta.\nDa bi ublažili zabrinutost u vezi sa uticajem ovakvih projekata na životnu sredinu, iz PUB-a su istakli da je pre postavljanja solarnih panela izvršena analiza, kako bi se obezbedilo da ne bude znatnog uticaja na vodenu floru i faunu, životinje ili kvalitet vode.\n„Solarna farma je pažljivo dizajnirana da poboljša protok vazduha i omogući prodiranje sučeve svetlosti kroz vodu, da bi ona stizala do podvodnog biljnog i životinjskog sveta“, rekla je DŽen Tan, regionalna šefica kompanije Sembkorp.\nTagovi: energija, flora i fauna, plutajuće, Singapur, solarne farme, solarni paneli, Voda, životna sredina\nPrevPRETHODNOZeleni kilovati i organska proizvodnja u Kuli\nSLEDEĆEEnergetska tranzicija građanima i privredi donosi veće račune za strujuNext


UKC izmijenio diskriminatorske uslove tendera za izgradnju onkologije – ASinfo Portal\nUKC izmijenio diskriminatorske uslove tendera za izgradnju onkologije\n13.09.2021. / 16:30\nBANJALUKA – Univerzitetski klinički centar (UKC) Republike Srpske nastavlja postupak dodjele ugovora za projektovanje, izgradnju i opremanje objekta za pružanje zdravstvene zaštite oboljelim od malignih bolesti, saznaje portal CAPITAL.\nNakon što je kompanija „Aragosta Invest“ Kancelariji za razmatranje žalbi BiH uputila žalbu na međunarodni tender koji je UKC raspisao, a koji se tiče projektovanja, izgradnje i opremanja onkologije, po principu „ključ u ruke“, postupak dodjele ugovora je bio obustavljen.\nCAPITAL je objavio da je „Aragosta Invest“ u žalbi navela da je UKC, postavljenim uslovima u 56 miliona KM vrijednom tenderu, prekršio Zakon o javnim nabavkama.\nIZ UKC-a su danas obavijestili zainteresovane ponuđače da se postupak nastavlja te da je izvršena izmjena i dopuna dijela tenderske dokumentacije.\nS obzirom na to da se firma „Aragosta Invest“ žalila na uslov iz tendera da jedan privredni subjekt, koji ima licencu za oblast građenja, treba da bude registrovan i za nabavku medicinske opreme, što su smatrali nemogućim, UKC je ispravio taj dio tendera.\nSada je propisano da grupa ponuđača zajedno mora biti registrovana za sve djelatnosti koje su predmet nabavke.\nIzmjena se odnosi i na dio tendera kojim se definiše tehnička i profesionalna sposobnost ponuđača, kao i kriterijumi na osnovu kojih će biti dodijeljen ugovor.\nUKC je tender za projektovanje, izgradnju i opremanje objekta za pružanje zdravstvene zaštite oboljelim od malignih bolesti raspisao 5. avgusta ove godine. Procijenjena vrijednost nabavke je 56,3 miliona KM sa PDV-om.\nZa pčelare 2021. godina neće ostati u dobrom sjećanju


Kramonova od Srba na Kosovu i Metohiji pokušava da pravi mete - BIGportal.ba\nDirektor Kancelarije za Kosovo i Metohiju Petar Petković ocijenio je da je neskriveni albanski lobista Viola fon Kramon pokušala da od Srba sa Kosova i Metohije napravi legitimne mete u koje je dozvoljeno pucati.\nUsvom opasnom pohodu relativizacije nasilja Prištine i Aljbina Kurtija nad golorukim srpskim narodom na sjeveru pokrajine, ovoga puta prevršila je svaku meru, optužujući Srbe da su krivi što je u njih ispaljeno više od 100 bojevih metaka i nebrojeno patrona suzavaca i šok bombi – naveo je Petković u saopštenju.\nOn je upitao da li je i Srećko Sofronijević kriv što je dobio metak dok je pokušavao da zaštiti suprugu i svoje dvoje djece, da li su to evropske vrijednosti za koje se ona zalaže?\nPetković je dodao da bi Kramonova, da se istinski zalaže za evropske vrijednosti, pažljivo saslušala poruke šefa evropske diplomatije Žozepa Borelja koji je otvoreno osudio jednostrane nasilne akcije Prištine i naveo da one nisu bile koordinisane.\nMeđutim, dodao je, poslije večerašnje izjave, više je nego očigledno da se šef Viole fon Kramon ne nalazi u Briselu već u Prištini, pa bi najpoštenije bilo da skine masku nekakvog evropskog predstavnika i lažno se ne predstavlja.\nPovodom akcije kosovske policije, kako su naveli kosovski zvaničnici, protiv šverca i organizovanog kriminala prije nekoliko dana, u kojoj su korišćeni suzavac i šok bombe, a teško ranjen Srećko Sofronijević (36), Kramonova je rekla da ta akcija nije sprovedena samo na sjeveru Kosova i da je dobro što se “kosovska vlada” uhvatila u koštac sa tim problemom, jer je borba protiv korupcije i organizovanog kriminala uvijek bila zahtjev EU.\n– Kfor je bio obaviješten, i druge snage, i jasno je da nije bilo sumnje da je to bilo potrebno – navela je ona, koja je i izvjestilac u Evropskom parlamentu za Kosovo.


Milatović: Želja da ekonomska saradnja Crne Gore i Grčke bude još snažnija | Aktuelno\nCrnogorska delegacija počela je dvodnevnu zvaničnu posjetu Grčkoj, gdje će učestvovati na Delfi ekonomskom forumu i susresti se sa najvišim zvaničnicima Grčke\nPremijer Zdravko Krivokapić, ministar ekonomskog razvoja Jakov Milatović i ministar finansija i socijalnog staranja Milojko Spajić održali su sastanak u Atini sa grčkim privrednicima.\n“Odličan sastanak sa nekim od najvećih grčkih privrednika u oblasti energetike, transporta i brodarstva, a u želji da ekonomska saradnja Crne Gore i Grčke bude još snažnija”, napisao je Milatović na Tviteru.\nOdličan sastanak sa nekim od najvećih grčkih privrednika u oblasti energetike, transporta i brodarstva, a u želji da ekonomska saradnja Crne Gore i Grčke bude još snažnija. pic.twitter.com/sz7b2P27Kl\n— Jakov Milatovic (@JakovMilatovic) May 12, 2021\nPodsjetimo, crnogorska delegacija počela je dvodnevnu zvaničnu posjetu Grčkoj, gdje će učestvovati na Delfi ekonomskom forumu i susresti se sa najvišim zvaničnicima Grčke.\nOva zemlja je skoro bila pred bankrotstvom,a eksperti ce sa njima da saradjuju,nasla krpa zakrpu.


PROTEST ZBOG PRITISKA NA AKTIVISTU MANSA – HRA\nAkcija za ljudska prava (HRA) protestuje zbog grubog vrijeđanja Dejana Milovca, zamjenika izvršnog direktora NVO MANS, od strane gradonačelnika Podgorice, Ivana Vukovića, u njegovom saopštenju objavljenom u subotu, 19. septembra.\nVrijeđanje aktiviste za ljudska prava na ličnoj osnovi (ad hominem) nije primjeren odgovor državnog funkcionera na najavu podnošenja krivične prijave protiv njega i predstavlja vid pritiska koji zabranjuje Deklaracija UN za zaštitu osoba koje brane ljudska prava.\nOva Deklaracija objašnjava da “nevladine organizacije imaju važnu ulogu i odgovornost u čuvanju demokratije, unapređenju ljudskih prava i osnovnih sloboda i doprinosu unapređenju i napredovanju demokratskih društava, ustanova i procesa” (čl. 18), što podrazumijeva i pravo da podnose krivične prijave protiv osoba na javnim funkcijama.\nDeklaracija ističe i da “država mora da preduzme sve neophodne mjere da preko nadležnih organa obezbijedi zaštitu svih pojedinaca I udruženja od nasilja, prijetnji, odmazde, de facto ili de jure diskriminacije, pritiska ili bilo koje druge proizvoljne aktivnosti do koje bi moglo doći kao posljedice legitimnog uživanja prava na koje se odnosi ova Deklaracija” (čl. 12). Prema tome, aktivisti NVO MANS kao i drugih NVO imaju pravo da ukazuju na ono što smatraju štetom po javni interes, dok je država pri tom dužna da im obezbijedi zaštitu od svake vrste pritisaka.\nHRA apeluje na predstavnike vlasti da čuvaju dostojanstvo državne funkcije tako što javne rasprave s njihovim kritičarima, a posebno braniteljima ljudskih prava, neće svoditi na lični nivo. Takav način djelovanja ne samo da ne doprinosi debati od opšteg interesa i ne rješava probleme, već odmaže i stvaranju demokratske političke kulture u kojoj poštovanje ljudskih prava, demokratija i vladavina prava moraju biti ukorijenjeni da bi društvo napredovalo.


Prema podacima japanskog ministarstva unutrašnjih poslova, potrošačke cijene u Japanu su u oktobru, na godišnjem nivou, pale 0,1 odsto, što je treći uzastopni mjesec pada potrošačkih cijena, dok je potrošnja domaćinstava u oktobru smanjena za 2,4 odsto u odnosu na isti mjesec lani, prenosi agencija Frans pres.\nIstovremeno, stopa nezaposlenosti je prošlog mjeseca pala na najniži nivo za posljednje dvije decenije od 3,1 odsto sa 3,4 odsto iz septembra, ali se uprkos tome, upalio novi alarm u japanskoj ekonomiji, a to je porast honorarnih poslova sa niskim platama.\n“Zapošljavanje raste, ali je uglavnom riječ o honorarnim poslovima”, izjavio je glavni ekonomista istraživačkog instituta Dai-iči lajf rišerč, Jošiki Šinke.\nZvanični podaci sa početka ovog mjeseca su pokazali da je bruto domaći proizvod (BDP) Japana pao za 0,2 odsto u periodu jul-septembar, ili na godišnjem nivou za 0,8 odsto, što je označilo drugi uzastopni kvartal negativnog privrednog rasta. Po definiciji, kada se dva uzastopna kvartala bilježi negativan privredni rast država se nalazi u tehničkoj recesiji.\nPrivreda Japana je prošle godine na kratko skliznula u recesiju, pošto su građani smanjili potrošnju nakon podizanja poreza na dodatu vrijednost (PDV) u zemlji, navodi Frans pres. Tanjug


Crnogorci ispraćaju Amfilohija bez maski i distance - Ekonomske Vesti\n31. okt. 2020 31. okt. 2020 Ekonomske Vesti 0 Comments\nGrađani Crne Gore, sudeći po televizijskim snimcima, masovno su došli u Cetinjski manastir da se oproste od mitopolita crnogorsko-primorskog Amfilohija, koji je od posledica Covid-19 preminuo juče u 83. godini.\nVećina, na čelu s mandatarom za sastav nove crnogorske vlade Zdravkom Krivokapićem, nije nosila zaštitnu masku, a fizičku distancu nije poštovao niko.\nZbog ovoga je danas protestovala Demokratska partija socijalista (DPS).\n„Scene kojima svjedočimo posljednja dva dana – gomila, neovlašćenih privatnih lica po hodnicima zdravstvenog centra koji je u specijalnom režimu rada tokom epidemije i gde je ulazak civila nedozvoljen, tiskanje vjernika ispred odra, ljubljenje predmeta u istoj prostoriji od strane hiljade ljudi u trenutku kada epidemija divlja po Crnoj Gori – zaista su nedopustivi. Krajnje je neodgovorno ignorisati opasan potencijal ovog virusa, čije su posledice u krajnjem, odnijele i život vjerskog poglavara SPC u Crnoj Gori, ali i preko milion ljudi u svetu“, citira saopštenje DPS-a portal RTCG.\nDPS u svom saopštenju kritikuje i mandatara za sastav nove crnogorske vlade Zdravka Krivokapića, ali i samu RTCG.\n„Suprotno onom što se očekuje od nekog ko treba da bude na čelu vlade gradjana svih vjera i nacionalnosti, on svojim javnim objavama na društvenim mrežama nastupa isključivo sa pozicija propagatora religije i posvećenog vjernika jedne crkve u Crnoj Gori. Kao što je krajnje neobično da je Javni servis svih građana Crne Gore najavio direktan prenos događaja koji, po svim najavama, može biti rizičan po zdravlje velikog broja ljudi, što predstavlja direktno kršenje mjera Nacionalnog koordinacionog tijela“, ocenjuje DPS.\nTelevizija Crne Gore je saopštila da će sutra direktno iz Sabornog hrama u Podgorici prenositi sahranu mitropolita Amfilohija upravo da bi građanima omogućila da je prate od kuće i ne izlažu se epidemiološkom riziku.\nIzrazavajući saučešće povodom smrti mitropolita Amfilohija na poštovanje epidemioloških mera je pozvalo i Nacionalno koordinaciono telo za borbu protiv Covid-19, ali i Mitropolija crnogorsko-primorska u čijem se saopštenju navodi da je nabavljeno 5000 maski za one koji ih ne budu imali.\nPodsetimo, sedam dana nakon parlamentarnih izbora u Crnoj Gori, na kojima je Demokratska partija socijalista izgubila vlast, u Podgorici je održan miting pod nazivom „Patriotski skup“. Demokratska partija socijalista nije bila zvaničan organizator tog mitinga ali je svoje pristalice pozvala da se tom mitingu pridruže. U Crnoj Gori je i tada na snazi bila zabrana javnih okupljanja sa više od 100 ljudi.\n← I Engleska od četvrtka u delimičnom karantinu\nPredsednik Srbije Aleksandar Vučić prvi put u Crnoj Gori →


Tačku na inicijativu za priznavanje Kosova staviće Skupština Republike Srpske | Radio Kosovska Mitrovica\nTačku na inicijativu za priznavanje Kosova staviće Skupština Republike Srpske\n21. September, 2020 08:09 |\nPriznavanje nezavisnosti Kosova ponovo će biti stavljeno na dnevni red sledeće sednice Predsedništva BiH, koja će biti održana ovog, ili eventualno narednog četvrtka, pišu Novosti.\nPošto se očekuje da bude preglasan u Predsedništvu BiH, srpski član Milorad Dodik potom će pokrenuti pitanje zaštite vitalnog interesa RS i zatražiti održavanje posebne sednice Narodne skupštine na predlog odluke o priznavanju samoproglašenog Kosova.\nIzvesno je da će Narodna skupština Srpske ovakvu odluku odbaciti, čime se stavlja tačka na priču o priznavanju Kosova od strane BiH.\nPotpredsednik Narodne skupštine RS Milan Petković kaže za “Novosti” da nakon što srpski član Predsedništva BiH pošalje zahtev za održavanje posebne sednice NSRS, u roku od deset dana ona će biti i zakazana.\n„U ovom slučaju, sednica bi imala samo jednu tačku dnevnog reda: ’Da li je odluka Predsedništva BiH o priznavanju nezavisnosti Kosova destruktivna po vitalni interes Republike Srpske.’ O ovoj odluci se nakon rasprave izjašnjavaju poslanici i potrebne su dve trećine glasova da se odluka odbaci. Siguran sam da će za ovu odluku glasati i više od dve trećine poslanika, odnosno sve srpske stranke u NSRS. Ovo je pitanje gde se mora pokazati jedinstvo svih Srba i srpskih političara, bez obzira na različite političke stavove opozicije i vlasti“, ističe Petković.\n„Postavljanje pitanja priznavanja samoproglašenog Kosova na dnevni red od strane bošnjačkih političara u koje se svrstava i Željako Komšić, hrvatski član izabran bošnjačkim glasovima, dokaz je za Srbiju i Republiku Srpsku u kom smeru ide politika Sarajeva i šta je njen cilj. Očigledno, to nisu razgovori i pomirenje među susedima, već provociranje Srbije i RS“, ističe Petković.


Elvir Zuković: Nema mesta euforiji, sledi plej-of - Sandžak Haber - Sandžačke Internet Novine\nNaslovna Featured Istaknuto Elvir Zuković: Nema mesta euforiji, sledi plej-of\nElvir Zuković: Nema mesta euforiji, sledi plej-of\nNovi Pazar – Odbojkaš Novog Pazara Elvir Zuković rekao je da veruje da će se njegova ekipa oporaviti od teških utakmica u završnici Kupa Srbije i da će uspeti da pobedi Niš u prvom meču četvrtfinala superligaškog plej-ofa.\n“Niš je nezgodan rival, sa dosta iskusnih igrača. Ove godine smo ih prvi put pobedili u elitnom takmičenju. Nema mesta euforiji zbog trijumfa u Kupu Srbije, tek nas očekuje naporan rad. Predstoji težak posao, ali nadam se da ćemo se oporaviti i da ćemo uz pomoć publike sutra stići do pobede”, rekao je Zuković.\nPazarci su pre tri dana osvojili prvi trofej u klupskoj istoriji, pobedivši u finalu Kupa Srbije na domaćem terenu ekipu Vojvodine sa 3:0. Prethodno su u polufinalu savladali Crvenu zvezdu rezultatom 3:2.\nNovi Pazar je u regularnom delu takmičenja u Super ligi Srbije zauzeo drugo mesto, dok je Niš bio sedmi, a četvrtfinalna serija plej-ofa igraće se na dve pobede.\n“Želimo da se već posle dve utakmice plasiramo u polufinale doigravanja za prvaka države. Cilj je odigrati što manje setova, da bi u završnici plej-ofa bili maksimalno spremni. Sve do sada bila je uvertira za plej-of”, naveo je Zuković, koji igra na poziciji libera.\nPrva utakmica četvrtfinala plej-ofa između Novog Pazara i Niša igraće se sutra od 18.00 u dvorani Pendik, dok je drugi duel na programu 20. marta u 18.30 u niškom Čairu.\nPrethodni tekstNovi nameti za vozače\nSledeći tekstAkcija davanja krvi u Gimnaziji premašila očekivanja


Mirabank - štednjom do donacija BELhospice centru - Biznis i Finansije\nHome\tVestiEkonomija\tMirabank – štednjom do donacija BELhospice centru\nMirabank – štednjom do donacija BELhospice centru\nby bifadmin 30. oktobra 2017.\nPovodom Nedelje štednje, Mirabank promoviše jedinstvenu poruku – “Štednjom doniramo”. Ovaj pionirski koncept na srpskom bankarskom tržištu pomaže radu domaće dobrotvorne organizacije BELhospice.\n„Osmislili smo mehanizam koji će pomoći onima kojima je to potrebno i koji će istovremeno zadovoljiti potrebe onih koji žele da uštede. Ova jedinstvena usluga ne nudi samo dobru kamatnu stopu tržištu, već i mogućnost da svi koji žele da deponuju sredstva učestvuju u humanitarnom projektu. Svako ko želi da doprinese ovoj misiji i da podrži ovu plemenitu akciju može da uštedi sa Mirabankom, a konačno, kroz visinu iznosa za koju se odluči da uštedi, moći će da odredi visinu donacije Mirabanka za BELhospice”, izjavila je dr Ilinka Roseti, predsednica Izvršnog odbora ove banke.\nGodišnja efektivna kamata na oročenu štednju u EUR u periodu od 14 meseci iznosi 1,19%. Ova ponuda važi do kraja godine za depozot u minimalnom iznosu od 10.000 EUR za fizička lica.


Iz SNSD-a se oglasili o navodnim paravojnim formacijama: "Znamo odakle vjetar duva" – Fokus.ba\nIz SNSD-a se oglasili o navodnim paravojnim formacijama: “Znamo odakle vjetar duva”\nIz SNSD-a danas su poručili “javnosti, SDS-u i kreatorima pamfleta o navodnim paravojnim formacijama da će Republika Srpska biti sačuvana, bez obzira na neargumentovane optužbe”.\nIz SNSD-a su saopštili da “dobro znaju odakle vjetar duva” i da će “Srpska biti sačuvana, bez obzira na besmislice i gluposti koje su se čule u protekla dva dana”.\n“SDS se oglasio danas da bi po ko zna koji put dao puni doprinos neprijateljima Srpske, stranim agenturama i strukturama Bakira Izetbegovića, koji su kreirali pamflet o paravojnim formacijama s ciljem da umanje značaj 9. januara – “Dana Republike” i nanesu štetu Republici”, navodi se u saopštenju iz SNSD-a.\nIz SNSD smatraju da je SDS, suočen sa činjenicama da je narod sa ponosom proslavio Dan Republike i svjesan da nema šanse na narednim izborima, “dobrovoljno preuzeo ulogu megafona Bakira Izetbegovića i stranih agentura u nadi da će tako zajednički diskreditovati vlast u Srpskoj što bi im pomoglo da dođu na vlast, blateći pri tome i sopstvenu državu – Republiku Srpsku”.\nSNSD smatra da SDS, “podgrijavajući izmišljenu priču o paravojnim formacijama, optužuje i diskredituje ne samo Srpsku, već i Srbiju i Rusiju, kako su to već osmislile zapadne agenture i bošnjačko obavještajno podzemlje u Sarajevu”.\n“Na takvoj vrsti netrpeljivosti prema aktuelnoj vlasti Srpske, SDS-u bi, nema sumnje, pozavidjeli i najveći neprijatelji Republike”, smatraju u SNSD-u.\nSDS je danas pozvao nadležne u Republici Srpskoj da odgovore na pitanje kako je moguće da se “lica sa policijskim dosijeima” godinama pozivaju na prijem u Vladu Srpske povodom “Dana Republike – 9. januara”.\nIz SDS-a je saopšteno da se takva lica u medijima dovode u vezu sa teškim krivičnim djelima i da se na prijemu 9. januara nalaze u blizini štićenih ličnosti.\nSDS je pozvao predsjednika Republike Srpske Milorada Dodika i ministra unutrašnjih poslova Dragana Lukača da odgovore na pitanje kako je moguće da takva lica ove godine učestvuju u svečanoj paradi, što potvrđuju brojne fotografije.\nDenis Šulić kandidat za potpredsjednika NSRS iz reda bošnjačkog naroda\nOsmanović: SDA se u potpunosti drži sporazuma s SNSD-om (VIDEO)


Inženjering – ELTECH Group, Solutions & Consulting\nUvideli smo da projekte izrađuju inženjeri koji poseduju kreativnost, ambiciju i energiju, zbog čega sarađujemo sa najtalentovanijim inženjerima koji su zaduženi za dizajn, podršku, i ostvarivanje ciljeva naših klijenata. Vođeni strašću za inženjerstvom, sve što radimo obezbeđuje našim klijentima najbolja moguća isplativa rešenja promovišući standarde dizajna najbolje prakse za naše klijente.\nNaša Power Engineering Solutions poseduju dugo iskustvo u obezbeđivanju širokog opsega efikasnih i isplativih usluga iz oblasti elektrotehnike. Putem koncepta, istraživanja i dizajna u mogućnosti smo da isporučimo uspešne projekte kako za pravna tako i za fizička lica. Posvećeni smo obezbeđivanju kvalitetnog dizajna i superiornog korisničnog servisa.\nNaše znanje i ekspertiza iz oblasti elektrotehnike dopušta nam izradu malih/srednjih/velikih projekata iz polja elektrotehnike na vreme i u okvirima budžeta. Razmena inovativnih tehnologija i procesa, naša praksa Elektrotehnike pokreće tehničku uspešnost i unapređuje dostavu projekata.\nPrikupljanje podataka za pripremu mreže proračuna\nDokumentacija za proračun\nKonceptualni dizajn i simulacija sistema gromobranske zaštite\nKonceptualni dizajn i proračun mera uzemljenja\nKonceptualni dizajn i proračun izjednačavanja potencijala\nPriprema EMC koncepta\nIzrada mernih kampanja\nKada se projekti izvode pod velikim vremenskim pritiskom, dokumentacija ne dobije uvek pažnju kakvu zaslužuje. Naša dokumentacijska usluga vam može pomoći u izradi i upravljanju vašom projektnom dokumentacijom.\nOsmisliti dokumentacijske strukture koja je u skladu sa odgovarajućim standardima\nIzraditi smernice za dokumentaciju\nAžurirati postojeću dokumentaciju u skladu sa trenutnom situacijom\nIzraditi i ažurirati dokumentaciju za vašu instalaciju u sve konvencionalne formate\n(npr. DWG, ELCAD, WSCAD, itd.)


NSinfo: Novo NN: Otvoreni bazeni, novi park, soliteri, novi bulevar, mostić, podzemne garaže...\nPlan detaljne regulacije Novog naselja biće na ranom javnom uvidu do 17. oktobra, i moguće ga je pogledati u JP „Urbanizam”\n(Bulevar cara Lazara 3), u MZ „Gavrilo Princip” (Bulevar Jovana Dučića 3) i u MZ Bistrica (Braće Dronjak 11).\nPlanom je obuhvaćen prostor od oko 196 hektara, ograničen Futoškim putem na jugu, Bulevarom Slobodana Jovanovića, ulicama Branislava Borote, Simeona Piščevića i Radomira Radujkova Raše na jugoistoku, Veselina Masleše na severoistoku, Bulevarom vojvode Stepe na severu, te Veterničkom rampom na zapadu, kao i Momčila Tapavice i Bulevarom kneza Miloša na jugozapadu. Osnov za izradu plana su važeće regulacije, a najviše izmena tih planova odnosi se na promenu namene zemljišta i saobraćajnog rešenja.\nNajznačajnija promena namene je u zoni uz Bulevar Evrope, gde se na površini od oko 3,5 hektara, umesto opštegradskog centra, planira park. Urbanisti navode da će ta izmena doprineti rešavanju problema nedostatka zelenih površina u okruženju.\nVažeći plan izmenjen je i u delu prostora oko Satelitske pijace (uz Futotoški put). Planira se proširenje kompleksa pijace, a u delu severno od pijace, umesto opštegradskog centra, gradiće se višeporodični objekti. Takođe, spratnost zgrade planirane u Ulici Momčila Tapavice povećana je jednu etažu, piše Dnevnik.\nNa uglu ulica Bate Brkića i Seljačkih buna urbanisti predlažu višeporodično stanovanje, umesto prethodno planiranog opštegradskog centra i parka. Višeporodično stanovanje predviđeno je i uz Ulicu Veternička rampa, a nekada je tu bio planiran sportski park. U neizgrađenom delu uz Ulicu Partizanskih baza, umesto stambeno-poslovnog prostora, biće zajednička blokovska površina, čime površina ostalih, postaje površina javne namene.\nOsim toga, na još dva mesta predlaže se promena karaktera zemljišta. U bloku kod crkve, na uglu Ulice Radomira Raše Radujkova i Bulevara Slobodana Jovanovića, deo prostora izdvaja se za površinu javne namene. Na prostoru Fudbalskog kluba „Mladost”, u delu bloka uz Bulevar Jovana Dučića, realizovaće se sportski centar na površini ostalih namena. U planu se navodi da kompleks za sport i rekreaciju treba urediti i upotpuniti ga komercijalnim i ugostiteljsko-trgovačkim prostorima, igralištem za decu, otvorenim bazenima i zelenilom. Predviđena visina objekata je do dva sprata, odnosno 14 metara za sportske hale.\nZone opštegradskog centra planirane su uz Bulevar Jovana Dučića, Futoški put i uz Bulevar Evrope. Planom je predviđeno povezivanje Ulice Bate Brkića s Futoškim putem, Anđe Ranković i Stevana Hristića, kao i Ulice Antona Urbana s planiranim produžetkom Ulice Bate Brkića. U skladu s potrebama u severoistočnom delu, u bloku koji je ograničen ulicama Milana Ješića Ibre, Radomira Raše Radujkova i bulevarima Evrope i Vojvode Stepe planira se izgradnja novih saobraćajnica, parking-garaža i obostranih biciklističkih staza u produžetku Ulice Bate Brkića, Bulevara vojvode Stepe i Ulice Radomira Raše Radujkova. U okviru regulacije Bulevara Evrope (od Ulice Radomira Raše Radujkova i Bulevara vojvode Stepe) planirana je izgradnja pešačko-biciklističke pasarele, kojom bi se povezalo Novo naselja i Nova Detelinara, prenosi Dnevnik.\nNakon izgradnje obilaznice oko Begeča, Futoga i Veternika, predviđeno je izmeštanje teretnog saobraćaja s Bulevara kneza Miloša i Bulevara vojvode Stepe. Vanstambene sadržaje (osnovne škole, dečje ustanove, dom zdravlja, gerontološku ustanovu), čiji kapaciteti ne zadovoljavaju potrebe stanovnika Novog naselja trebalo bi urediti i dopuniti, navodi se u konceptu plana tog dela grada.\nU okviru regulacije Bulevara Evrope, na istočnom delu saobraćajnog profila, gde je laki šinski prevoz, planira se podzemna garaža s prilazima iz Ulice Veselina Masleše. Zajedno s tom izmenom, predlaže se (u okviru regulacije Bulevara Evrope – na delu od Ulice Hayi Ruvimove do Ulice Janka Veselinovića) izgradnja pešačko-biciklističke pasarele koja će povezati Novo naselje i Novu Detelinaru. Osim toga, ostavlja se mogućnost za planiranje javnih blokovskih parking-garaža.\nRušenjem i rekonstrukcijom objekata porodičnog stanovanja (kuća) u naselju „Tozinovac” (Mali Satelit), taj prostor postaće zona višeporodičnog stanovanja, kao što je i važećim planom predviđeno. Porodično stanovanje ostaje, kao i do sada, u blokovima oko Ulice Iva Ćipika.\nNovi Sad dobio novu pešačku zonu - po prvi put od osamdesetih\n... bazen, bulevar, garaža, most, nekretnine, Novi Sad, novo naselje, park, radovi, satelit, sportski centar


Obama odao počast žrtvama u Fort Hudu\nBarak Obama na komemoraciji žrtvama pucnjave u Fort hudu\nNekoliko hiljada vojnika i civila učestvovalo je u utorak na komemoraciji za 13 žrtava prošlosedmičnog ubilačkog pohoda u vojnoj bazi Fort Hud u Teksasu, a među njima je bio i američki predsednik Barack Obama sa suprugom.\nObama je održao govor pred nekoliko hiljada ljudi na komemoraciji žrtvama pucnjave u Fort Hudu, nakon što se sastao sa rodbinom ubijenih. On je poimence spomenuo sve ubijene i njihove životne priče i osudio "izvrnutu logiku koja je dovela do tragedije".\n"Nijedna vera na opravdava te krvoločne i kukavičke postupke, niti pravedni i dobrostivi Bog na njih gleda s naklonošću. Za ono što je učinio, znamo da će se ubica suočiti s pravdom, na ovome i na drugom svetu," rekao je predsednik SAD.\nAmerički predsednik je pohvalio hrabrost ljudi koji su pomogli žrtvama tokom „užasnih minuta za vreme napada“.\n(Pogledajte video AP-a)\nMajor Nidal Malik Hasan, koji je optužen za izvršenje masakra, ranjen je tokom policijske intervencije i nalazi se u bolnici, a američki obaveštajni zvaničnici izjavili su da su znali da je Hasan bio u kontaktu sa sveštenikom koji je bio simpatizer Al kaide, ali da sadržaj elektronske pošte koju su razmenjivali nije bio razlog za akciju. On se trenutno oporavlja u vojnoj bolnici u San Antoniu.\nSenatska Komisija za državnu bezbednost saopštila je da će sprovesti detaljnu istragu o napadu i da će javna saslušanja početi naredne sedmice.\nObama je na komemoraciji istakao kako je u današnje vreme SAD izložena iskušenjima i da "u Afganistanu i Pakistanu isti ekstremisti koji su ubili gotovo 3.000 Amerikanaca (11. septembra 2001.), nastavljaju ugrožavati Ameriku i njezine saveznike" i dodao da je herojstvo današnjeg naraštaja američkih vojnika, ravno onome iz vremena svetskih ratova.\nPredsednički par posetio je i ranjene vojnike u bolnici, gde se još nalazi 16 ranjenih vojnika, a dvoje je u kritičnom stanju. Dvanaest ubijenih bili su aktivni pripadnici vojske, a 13. žrtva bio je penzionisani vojnik.


Konkurs za mlade poljoprivrednike najavljen za oktobar - Mladi u agraru\nKonkurs za mlade poljoprivrednike najavljen za oktobar\n7. septembra 2019.19. septembra 2019.\nOčekujemo od juna, ali biće u oktobru...\nMinistar poljoprivrede Branislav Nedimović najavio je raspisivanje konkursa za mlade poljoprivrednike za oktobar mesec, prenele su Novosti.\nOvo je treća godina kako se raspisuje konkurs za mlade poljoprivrednike. Prošle godine konkurs je bio objavljen početkom jula, a ove godine iz ministarstva i Srpskog udruženja mladih poljoprivrednika dobili smo informaciju da će biti u septembru mesecu i da će mladi biti uključeni u izradi pravilnika. Ipak, naši vredni mladi poljoprivrednici, sačekaće još jedan mesec i ostale informacije. Kao i prošle godine i za ovu je najavljen najviši mogući iznos od 1,5 miliona dinara po korisniku.\nDa se podsetimo, 2017. godine javilo se oko 700 mladih na konkurs, prošle godine oko 1300. Nadamo se da će ove godine biti više aplikanata i da će pravilnik biti zaista po meri potreba mladih u agraru.\nSistemom rotacione ispaše do veće produktivnosti\nKome se isplati naše ‘hladovanje’?


PC Press pre 3 sata\nMoto G100 je najsnažniji i najbolji Moto G telefon svih vremena; međutim, šta to znači u širem kontekstu, kako se nosi s konkurencijom i koji su mu ključni aduti? Za Moto G seriju je uvek bio karakterističan odličan odnos uloženog i dobijenog. To… »\nRanije su se pojavile informacije o Motorola Moto G60 i G40 Fusion telefonima, koje su otkrile da oba uređaja stižu sa 120Hz displejima, HDR10 podrškom, 6000mAh baterijama i Snapdragon 732G čipsetom. Zasnovano na ranijim glasinama, Moto G60 će biti… »\nKompanija „Najki“ počela je da prodaje polovne patike u nekim svojim objektima, u okviru napora da smanji količinu otpada. Inicijativa pokrenuta ove nedelje podrazumeva da će određene prodavnice prihvatati malo nošene patike ili one sa… »\nBez obzira na to zbog čega želite da blokirate nečije pozive, Android operativni sistem nudi rešenje u sklopu svoje aplikacije za pozive i nekoliko trikova skrivenih u podešavanjima. Neželjeni pozivi su definitivno jedna od iritantnijih nuspojava… »\nPrethodno slabo prihvaćena, ova italijanska aplikacija bi sada mogla da dobije novu namenu... Italija bi mogla da obnovi aplikaciju za pametne telefone koju je uvela prošle godine kako bi locirala zaražene osobe, a sada želi da je koristi za kovid… »\nKompanija je najavila svoju novu vodecu liniju za 2021. godinu, uključujuci Xperia 1 III i Xperia 5 III telefone. Ne znamo kada se ovi uređaji lansiraju niti koliko ce koštati, ali možemo pretpostaviti da Xperia 1 III nece biti jeftin sa prvim… »\nNavodno pogrešno proizveden Ajfon 11 Pro, koji je izgleda prodat za 2.700 dolara, pojavio se u tvitu, pri čemu na fotografijama na kojima je prikazan Eplov logotip na poleđini iPhone-a nisu pravilno postavljene. Objavljene na Tvitter-u od strane… »\nTurske vlasti kaznile su u srijedu Google sa 296 miliona turskih lira (36,6 miliona dolara) zbog kršenja državnog zakona o konkurenciji. Turske vlasti kaznile su u srijedu Google sa 296 miliona turskih lira (36,6 miliona dolara) zbog kršenja državnog… »\nN1 Info: Turska kaznila Google sa 36,6 miliona dolara zbog kršenja zakona o konkurenciji\nPC Press pre 23 sata\nDanas, prateći vesti o tri nova inovativna RF objektiva i o novoj aplikaciji za deljenje datoteka, Canon Inc. najavljuje razvoj modela EOS R3 – najnovijeg brzog i ultraodzivnog profesionalnog fotoaparata bez ogledala. Svojim revolucionarnim dizajnom… »\nNedeljnik: Ultrabrz i odzivan – otkriveni prvi detalji o modelu EOS R3, Canon-ovom najnovijem profesionalnom aparatu bez ogledala za sport i izveštavanje\nPC Press pre 24 sata\nNovo istraživanje o održivosti kompanije Mastercard otkriva značajan porast posvećenosti potrošača očuvanju životne sredine kao rezultat pandemije COVID-19. Više od dve petine ispitanih Evropljana (48%) smatra da je smanjenje njihovog… »\nNedeljnik: Mastercard predstavlja novo rešenje za banke – Kalkulator ugljeničnog otiska – kao odgovor na sve veću posvećenost očuvanju životne sredine\nPC Press pre 35 minuta\nPametni telefoni pre 29 minuta


Obnova mosta na Drini kod Malog Zvornika\n« Kralj Petar se „vraća“ kući\nPrinc Vladimir: Lažna obećanja EU »\nMost na Drini kod Malog Zvornika\nZVORNIK – Stari železni most na Drini, koji povezuje Zvornik u Republici Srpskoj i Mali Zvornik u Srbiji, uskoro bi mogao biti obnovljen, najavile su dve susedne pogranične opštine.\nNačelnik opštine Zvornik Zoran Stevanović i predsednik opštine Mali Zvornik Miodrag Lazić dogovorili su se o zajedničkoj saradnji dve lokalne zajednice na rekonstrukciji mosta starog 81 godinu i čiji je naziv „Aleksandar Prvi Karađorđević“.\nČelnici dve opštine su u izjavi lokalnim medijima naveli da očekuju pomoć državnih organa, a da bi ako sve bude po planu, rekonstrukcija mosta mogla da počne već na proleće.\nStevanović je rekao da je dogovoreno da dve opštine finansiraju izradu projekta rekonstrukcije i da očekuje da će do kraja godine biti izabrana projektantska kuća koja će uraditi taj posao.\nLazić je najavio da će 17. septembra na sednici Skupštine opštine Mali Zvornik biti potpisan Memorandum o saradnji dve opštine na ostvarenju zajedničkog poduhvata. Prema prvim procenama, izrada projekta koštaće oko 50.000 evra, a sama obnova više od dva miliona evra. Mostu, koji je posle Drugog svetskog rata dobio naziv po narodnom heroju Filipu Kljajicu Fići, odlukom Skupštine opštine Mali Zvornik od 1. aprila 2009. godine vraćen je prvobitni naziv koji je nosio od 12. januara 1930. godine kada ga je otvorio kralj Aleksandar Prvi Karađorđević.\nMost je u veoma lošem stanju i koristi se samo za prelazak pešaka, dok je saobraćaj preusmeren na obližnji most u Karakaju, koji je sagrađen 1974. godine. Poslednjih godina lokalne vlasti dva grada sa obala Drione u nekoliko navrata su pokretale inicijative za rekonstrukciju starog železnog mosta, ali ništa konkretno do sada nije urađeno.


Odbojkaši Srbije u Grupi A u Evropskim kvalifikacijama za OI 2016.\nBeta\t 23. oktobra 2015. 14:15\nMuška odbojkaška reprezentacija Srbije igraće u Evropskim kvalifikacijama za Olimpijske igre u Rio de Žaneiru 2016. godine u Grupi A u Berlinu protiv domaće selekcije, Poljske i Belgije, saopšteno je danas.\nEvropska odbojkaška fedracija (CEV) saopštila je sastave grupa, Nemačka kao domaćin i Rusija, prvoplasirana ekipa na CEV rang-listi, određeni su za nosioce grupa, a ostale selekcije svrstane su na osnovu rang-liste.\nTurnir Evropskih kvalifikacija za Olimpijske igre u Rio de Žaneiru odigraće se od 5. do 10. januara u dvorani “Maks Šmeling” u Berlinu.\nU Grupi A će pored domaće selekcije igrati Srbija, Poljska i Belgija, a u Grupi B Rusija, Bugarska, Francuska i Finska.\nPlasman u polufinale turnira izboriće po dve reprezentacije iz svake grupe.\nPlasman na Olimpijske igre obezbediće samo pobednik turnira, dok će drugoplasirana i trećeplasirana selekcija izboriti učešće na turniru Svetskih kvalifikacija, koji će se odigrati u Japanu između 14. maja i 5. juna.


05.07.2018. 11:37 > 14:31\nFoto: Tanjug Jaroslav Pap / RAS Srbija\nSrbija je sa 1,1 milijarde evra stranih investicija u prvih pet meseci ove godine apsolutni lider u regionu, istakla je predsednica Vlade Srbije Ana Brnabić koja je danas, u okviru obeležavanja godinu dana rada Vlade, posetila nemačku kompaniju "Norma grupa" u Subotici.\nBrnabić je istakla da je "Norma grupa", koja je od početka svog poslovanja u našoj zemlji uložila više od 32 miliona evra, primer investitora kakvi su potrebni našoj zemlji.\n- Ova firma nije samo distributivni centar, već se ceo proces izrade proizvoda dešava upravo ovde, u Subotici. Koristi se domaća pamet i kreativnost. To je upravo ono za šta se mi kao Vlada zalažemo, jačanje ekonomije koja se zasniva na inovacijama i znanju - izjavila je premijerka.\nAna Brnabić u obilasku firme "Norma grupa" u Subotici\n- Neto priliv direktnih stranih investicija u prvih pet meseci 2018. godine iznosi više od 1,1 milijarde evra, što je za skoro 160 miliona evra ili 15,8 odsto više nego u istom periodu prethodne godine - rekla je Brnabić.\nVlada Srbije danas u Subotici obeležava godinu dana svog rada\n- U Srbiji trenutno posluje više od 400 nemačkih kompanija koje zapošljavaju više od 45.000 naših građana. Naš cilj je da u budućnosti još više unapredimo ekonomsku i političku saradnju Srbije i Nemačke - naglasila je Brnabić.\n"Norma grupa", koja razvija i proizvodi spone, spojnice i cevi za protok fluida za automobilsku industriju, trenutno zapošljava 1.200 ljudi i izvozi svoje proizvode u 50 zemalja širom sveta. Premijerka Brnabić, zajedno sa pokrajinskim premijerom Igorom Mirovićem, gradonačelnikom Subotice Bogdanom Labanom i predstavnicima ambasade SR Nemačke u Srbiji, obišla je pogon fabrike i upoznala se sa procesima proizvodnje i uslovima rada u ovoj kompaniji.\nMali: Ubrzaćemo rad carinskih terminala\nU okviru obeležavanja 100 dana rada Vlade Srbije, ministar finansija Siniša Mali obišao je carinsku ispostavu u Slobodnoj zoni "Subotica". Ministar je rekao da je ovaj moderni carinski terminal osnovan, pre svega, zbog značajnog rasta obima proizvodnje kompanija koje posluju u režimu Slobodne zone, ali i zbog budućih investitora. Reč je o investiciji od oko 50 miliona dinara, a ta sredstva je obezbedila Vlada Srbije.\n- Ja ću kao ministar finansija obilaziti sve slobodne zone u našoj zemlji, obilaziću i carinske terminale kako bismo njihov rad ubrzali, a investitori bili zadovoljniji i ulagali još više novca u našu zemlju - rekao je ministar i dodao da su javne finansije stabilne i konsolidovane.\nPredsednica Vlade: Želimo društvo zasnovano na znanju\nPredsednica Vlade Srbije Ana Brnabić posetila je danas, u sklopu obeležavanja godinu dana rada Vlade, Hemijsko-tehnološku školu u Subotici, za čiju obnovu je iz budžeta izdvojeno 156 miliona dinara i tom prilikom istakla da je rekonstrukcija i modernizacija škola osnova za kvalitetno obrazovanje.\n- Želimo da kreiramo društvo zasnovano na znanju, inovaciji i kompetenciji zbog čega stvaramo bolje uslove u kojima đaci uče i rade - naglasila je premijerka koja je školu obišla sa ministrom prosvete, nauke i tehnološkog razvoja Mladenom Šarčevićem i ministrom državne uprave i lokalne samouprave Brankom Ružićem.\nNajveći pomaci možda u sektoru obrazovanja\n- Ja sam želela da prilikom obeležavanja godinu dana rada vlade posetim školu, da pokažem da nam je obrazovanje važno, jer je u sektoru obrazovanja možda učinjeno najviše na čemu se zahvaljujem ministru Šarčeviću, na njegovom hrabrom zalaganju i borbi - kazala je Brnabić prilikom obilaska subotičke srednje Hemijsko-tehnološke škole koja se renovira.\nOna je ocenila da je uvođenje dualnog obrazovanja značajan uspeh, jer "nam je džabe obrazovanje", ukoliko se ne povežu privreda i prosveta. Brnabić je ukazala i da je Hemijsko-tehnološka škola, u kojoj se nastava odvija na srpskom i mađarskom jeziku, primer za sve druge obrazovne ustanove kako se uz razvijanje preduzetništva i dualnog obrazovanja pomaže učenicima da lakše nađu zaposlenje nakon završetka školovanja.\nJeftini stanovi i za mlade bračne parove, zaposlene u prosveti i naučnike\nPremijerka Ana Brnabić je izjavila danas da će se jeftini stanovi, ako se bude dobro odvijao taj projekat za snage bezbednosti, graditi i za mlade bračne parova, zaposlene u prosveti i naučnike. Brnabić je rekla da će prva faza izgradnje jeftinih stanova za pripadnike bezbednosti početi do septembra.\n- Ako bude išlo dobro nećemo tu stati već ćemo kreniti da gradimo jeftine stanova i za mlade bračne parove i za prosvetu i naucnke - rekla je Brnabić.\n"PENA PARTI" SA POLICIJOM I VOJSKOM Ovako je danas izgledao centar Subotice\n- Službe bezbednosti su dobar pokazatelj šta možemo u kratkom roku da uradimo. Uspeli smo da podignemo službe bezbednosti, vratimo nasu tehnologiju, uložimo u njih i kažem hvala službama bezbednosti koje se bave najopasnijim poslom zarad nas - istakla je Brnabić.\nPreduzetničko obrazovanje uvedeno u svim završnim razredima srednjih stručnih škola\nPremijerka je istakla i da je u prošloj školskoj godini u Srbiji osnovano 177 učeničkih kompanija u 77 srednjih škola, dok je predmet preduzetničkog obrazovanja uveden u svim završnim razredima srednjih stručnih škola, u više od 80 obrazovnih profila.\n- Vlada Srbije ne zapostavlja tradicionalne grane ekonomije - činimo ih efikasnijim oslanjajući se upravo na dualno obrazovanje i učeničko preduzetništvo, koje će pomoći da naša zemlja bude konkurentna u ekonomiji budućnosti - istakla je Brnabić.\nU prvih godinu dana rada ove Vlade iz budžeta je izdvojeno više od 433 miliona dinara za obnovu i opremanje 168 osnovnih, srednjih i visokoškolskih ustanova, učeničkih domova i studentskih centara. To je prva sveobuhvatna obnova zgrade u kojoj se nalazi Hemijsko-tehnološka škola, izgrađena 1897. godine u stilu eklektike, koja je pod zaštitom države kao kulturna i arhitektonska baština. Radove na rekonstrukciji predstavio je direktor škole Nikola Matković, a u obilasku je sa premijerkom i ministrima bio i gradonačelnik Subotice Bogdan Laban.\nMinistar obrazovanja, nauke i tehnološkog razvoja Mladen Šarčević rekao je da je u školu u Subotici do sada uloženo oko 160 miliona dinara. On je kazao da je u pitanju veoma kvalitetna škola, koja treba da služi za primer drugima.\n- Ovde je odlična učenička praksa, u pitanju je prestižna ustanova koja treba da bude model u Srbiji - rekao je Šarčević.\nDirektor srednje Hemijsko-tehnološke škole Nikola Matković kazao je da će škola posle 120. godina od osnivanja ponovo "zasijati novim sjajem". On je naveo da ima 620 učenika kojima je omogućeno praćene nastave na dva jezika - srpskom i mađarskom, i koja ima dobru saradnju sa lokalnom samupravom i privrednicima.\n- Trudimo se da osim znanaja i veština, podstaknemo zapošljavanje u struci i verujemo da smo u razvoju preduzetničkih kompetencija daleko odmakli - ocenio je Matković.\nHronični pacijenti umesto 12 puta, dva puta godišnje po recepte\nPremijerka je posetila apoteku "Subotica", gde je prisustvovala prezentaciji sistema eRecept i jedinstvene liste čekanja na zdravstvene intervencije. Prezentaciji ova dva sistema prisustvovali su i ministar zdravlja Zlatibor Lončar, ministar državne uprave i lokalne samouprave Branko Ružić, kao i direktor Kancelarije za IT i elektronsku upravu Mihailo Jovanović.\nĐukić-Dejanović: Za podizanje nataliteta 61 opština dobila 500 miliona dinara\nSistem "eRecept", koji od 30. juna funkcioniše na teritoriji cele Srbije, omogućava automatsko izdavanje recepata za hronične bolesnike za period od šest meseci. To znači da hronični pacijenti neće, kao do sada, 12 puta godišnje odlaziti kod lekara po recept, već samo dva puta. Od uvođenja ovog sistema, do kraja juna prepisano je 32.785.678 recepata. Na neophodnom materijalu za štampanje recepata, godišnje će se štedeti oko dva miliona evra. Premijerka je istakla da su modernizacija državne uprave i bolje usluge za sve građane prioritet Vlade.\n- Više elektronskih servisa znači manje redova i birokratije, kraće procedure i manji rizik od korupcije. Moderne javne usluge štede novac, što omogućava više investicija - izjavila je Brnabić.\nMinistar zdravlja Zlatibor Lončar izjavio je prilikom posete apoteci "Subotica" da su se upotrebom elektonskih recepata smanjile gužve u domovima zdravlja za nešto manje od 40 odsto, a da smo uštedeli višse od dva miliona evra na godišnjem nivou.\n- Sledeću stvar koju ćemo nastaviti da usavršavamo su centralne liste čekanja. Pomoću njih će više hiljada građana doći do brže intervencije - rekao je ministar Lončar.\nMinistar državne uprave i lokalne samouprave Branko Ružić kazao je da su elektronski recepti samo jedan delić uspešnog mozaika koji se zove digitalizacija.\n- Ono što mi želimo to je da napravimo upravu transparentnijom, jednostavnijom, da država postane servis građana i na tome radimo svakog dana - rekao je ministar Ružić, a premijerka Ana Brnabić poručila da je ideja vodilja Vlade da napravi brze, efikasne i transparentnije javne usluge za građane, te da se ne čeka u redovima i na šalterima.\nDigitalizacija je neminovnost, Srbija lider\nCentralizovana aplikacija za liste čekanja na zdravstvene intervencije objedinila je dosadašnjih posebnih 26 lista i rešila višedecenijski problem neažurnih spiskova pacijenata i dugog čekanja. Građanima je konačno omogućena brža specijalistička dijagnostika i lekarska intervencija, kao i transparentan pristup listama čekanja, koje se dnevno ažuriraju. Predsednica Vlade podsetila je da su elektronski servisi osim u državnoj upravi i zdravstvu uvedeni i u sudstvu, prosveti, poljoprivredi, građevinarstvu. Naglasila je da Srbija ima sve preduslove da uspešno odgovori na izazove četvrte industrijske revolucije, što je osnov za dalji razvoj ekonomije.\n- Digitalizacija je neminovnost – Srbiju vidim kao lidera modernih tehnologija u budućnosti - zaključila je Brnabić.


SVE OČI UPRTE U EVROPSKU KOMISIJU: Danas izveštaj o napretku evrointegracija Srbije\nPreporučeno produbljenje dijaloga sa Prištinom\n17.04.2018. 08:35h 17.04.2018. 09:23h\nEvropska komisija objaviće danas godišnji izveštaj o napretku u evrointegracijama za zemlje Zapadnog Balkana u kojem će Srbiji biti preporučeno da produbi angažovanje u dijalogu s Prištinom, unapredi odnose u regionu i pokaže konkretne rezultate naročito u oblasti slobode izražavanja, jačanju nezavisnog pravosuđa i borbi protiv organizovanog kriminala i korupcije.\nAlbanija i Makedonija, kako se očekuje, dobiće preporuke za otvaranje pristupnih pregovora, Srbija i Crna Gora mogu da očekuju podsticaj za nastavak evropskog puta, ali uz naglasak na obavezu ispunjenja svih uslova, dok BiH i Kosovo mogu da očekuju kritike zbog sporosti reformskog procesa.\nKada je reč o Srbiji, tempo pristupnih pregovora Brisela i Beograda nastaviće da zavisi od napretka u reformskom procesu i od dijaloga o normalizaciji odnosa sa Kosovom, navodi se u nacrtu dokumenta. Podseća se da EU ne želi da uvozi bilateralne sporove koji zahtevaju hitno rešenje i podvlači neophodost hitnog napretka u procesu dijaloga Beograda i Prištine koji bi trebalo okončati pravno obavezujućim sporazumom o normalizaciji.\nKada je reč o vladavini prava, u izveštaju se konstatuje da je ostvaren napredak, ali se od Srbije traži da ojača napore i pokaže konkretne rezultate, naročito u smislu "stvaranja i omogućavanja klime" za slobodu izražavanja, u jačanju i efikasnosti nezavisnog sudskog sistema, kao i postizanju održivog napretka u borbi protiv organizovanog kriminala i korupcije.\nEVO ŠTA PIŠE U IZVEŠTAJU EVROPSKE KOMISIJE O SRBIJI: Tempo pristupnih pregovora će zavisiti od reformi i dijaloga sa Prištinom


Proizvođačima brojlera, povrća i voća podsticaj u iznosu od 483.000 KM - Naša riječ Zenica\nProizvođačima brojlera, povrća i voća podsticaj u iznosu od 483.000 KM\nVlada Zeničko-dobojskog kantona na prijedlog Ministarstva za poljoprivredu, šumarstvo i vodoprivredu, donijela je odluku o odobravanju subvencije na ime podsticaja za uzgoj brojlera (tovnih pilića) u iznosu od 389.947,00 KM za 50 farmera u ovom kantonu.\nKornišoni i svježe voće i povrće\nKako je saopćila Press služba, donesena je odluka o odobravanju podsticaja za proizvodnju krastavca-kornišona u iznosu od 63.808,00 KM za 157 proizvođača te odluku o podršci otkupljivačima svježeg povrća i voća u iznosu od 12.836,00 KM.\nVlada je donijela i odluku o odobravanju sredstava na ime podrške otkupljivačima bobičastog voća i nekultivisanih gljiva u iznosu od 10.000,00 KM te zaključak o odobravanju sredstava organizatorima sajmova za promociju i razvoj i unapređenje domaće poljoprivredne proizvodnje u iznosu od 6.500,00 KM.\nMinistar za poljoprivredu, šumarstvo i vodoprivredu Mirsad Hadžić napomenuo je da je program poticaja za 2021. godinu obuhvatio 20 mjera, od kojih je implementirano 19, a do kraja godine planirano je odobravanje i isplata sredstava za posljednju mjeru – podsticaj otkupljivačima i prerađivačima pilećeg mesa.\nNavodi da će time u potpunosti biti implementiran ovogodišnji program podsticaja za razvoj poljoprivrede u iznosu od 3.445.000,00 KM, u šta su uključena i dodatna sredstva u iznosu od 445.000,00 KM koja su osigurana kroz rebalans budžeta.\n“Poslušali smo glas poljoprivrednih proizvođača s kojima smo u stalnom kontaktu. Pratimo rast broja obrta u poljoprivredi, koji je svake godine sve veći, a zadovoljstvo naših proizvođača govori da smo na pravom putu i da podsticajne mjere koje provodimo daju odlične rezultate”, rekao je Hadžić.


Gotova prepumpna stanica, Gornja Piskavica uskoro dobija vodu – Banjaluka24\nPrepumpna stanica s rezervoarom na Klupama je izgrađena, a voda bi mještanima Gornje Piskavice trebalo da bude puštena iduće sedmice, naveli su iz Gradske uprave Banjaluka.\nIstiču da će završetkom ovog projekta biti omogućeno funkcionisanje sistema vodosnabdijevanja MZ Gornja Piskavica, ali i okolnih mjesta, i biće riješen višedecenijski problem vodosnabdijevanja ovog dijela Banjaluke, koji obuhvata više od 300 domaćinstava.\nKako je ranije obećano, radovi su završeni u kratkom roku, te je izvršeno probno punjenje bazena.\n“Svi radovi su završeni u predviđenom roku, izvršili smo probno punjenje, a za konačno puštanje bazena potrebno je da Vodovod a.d. Banjaluka izvrši dezinfekciju cjevovoda i rezervoara”, rekao je gradski menadžer Bojan Kresojević.\nDodao je da je grad Banjaluka uputio zahtjev Vodovodu da se preduzmu svi koraci, kako bi mještanima Gornje Piskavice bila puštena voda tokom sljedeće sedmice.


Formirana firma za gradnju HE Buk Bijela\nSlika: Elektroprivreda Republike Srpske\nElektroprivreda Republike Srpske (ERS) i njeno zavisno preduzeće Hidroelektrane na Drini formirale su zajedničku firmu Hidroelektrana Buk Bijela koje će se baviti proizvodnjom i prodajom električne energije sa sedištem u Foči, prenela je agencija Srna.\nUgovor o osnivanju potpisali su vršilac dužnosti direktora ERS Radmila Čičković i direktor Hidroelektrana na Drini Nedeljko Perišić, a za vršioca dužnosti direktora nove firme imenovana je Branislava Milekić.\nHidroelektrane na Drini imaju većinski udeo od 80 odsto novoosnovanog preduzeća, a ERS 20 odsto.\nHidroelektrana (HE) Buk Bijela trebalo bi da bude izgrađena u gornjem toku reke Drine, oko 11,6 kilometara uzvodno od Foče. Planirano je da ima tri agregata ukupne snage 93 MW, a očekivana prosečna godišnja proizvodnja električne energije je oko 330 GWh. Procenjena vrednost investicije je 382,4 miliona konvertibilnih maraka (193 miliona evra).\nU toku je priprema tenderske dokumentacije za projektovanje, izgradnju i obezbeđenje finansijskih sredstava putem kredita koju sprovodi Ministarstvo industrije, energetike i rudarstva.\nDirektor Hidroelektrana na Drini Nedeljko Perišić je izrazio zadovoljstvo što je konačno, posle dugo godina, formirano preduzeće Hidroelektrana Buk Bijela.\n“Mi ćemo kao većinski vlasnik dati sve od sebe da projekat ide planiranom dinamikom i nadam se da ćemo nakon sprovođenja procedura početi sve potrebne aktivnosti na izgradnji ovog projekta”, izjavio je Perišić.\nVlada Republike Srpske je za izgradnju HE Buk Bijela dodelila koncesiju na period od 50 godina Elektroprivredi Republike Srpske.\nKinezi zainteresovani da grade, podnete tužbe zbog ekoloških dozvola\nPočetkom ove godine ministar industrije, energetike i rudarstva RS Petar Đokić najavio je da će gradnja HE početi ove godine, a nedavno je izajvio da bi uskoro trebalo da bude raspisan javni poziv za izgradnju po sistemu “ključ u ruke”.\nTagovi: Elektroprivreda Republike Srpske, ERS, HE Buk Bijela, Hidroelektrana Buk Bijela, Hidroelektrane na Drini, investicija\nPočetna » Vesti » Električna energija » Formirana firma za gradnju HE Buk Bijela


Rešavanje problema prokišnjavanja krovova i vlage u obrenovačkim naseljima (VIDEO)\nOpština će zajedno sa stanarima sanirati oštećenja na stambenim jedinicama\nNakon što su stanovnici naselja „Sivk“ podneli inicijativu i molbu, predsednik Gradske opštine Obrenovac Miroslav Čučković obišao je višespratnice sa brojevima 99 i 101 u Ulici Vuka Karadžića. On je ovom prilikom razgovarao sa stanarima, kako bi se što pre rešio višegodišnji problem prokišnjavanja krovova i vlage. U prethodnom periodu, Gradska opština Obrenovac se pobrinula za saniranje ravnih krovova.\nIvan Stojić, predsednik Saveta Treće mesne zajednice, rekao je da su ove aktivnosti još jedan dokaz izuzetne saradnje sa opštinom Obrenovac. On je naglasio da se radi o višedecenijskom problemu, a da će se u budućnosti tražiti i rešenje za sanaciju kosih krovova.\nPredsednik Gradske opštine Obrenovac Miroslav Čučković istakao je da na teritoriji opštine postoji 400 stambenih zajednica i da je preko 200 izabralo upravnika zgrada.\n„Oni su otvorili račun u banci i sposobni su da prime sredstva od države i izvrše sanaciji i investiciono održavanje svojih zgrada. Na tom račnu lageruje se i novac koji oni uplaćuju svakog meseca. To nam pruža priliku da sve ove probleme koje smo sad čuli i koji su realni životni problemi, ubrzano rešavamo. Ovim putem bih apelovao da i ostali izvrše registraciju što je pre moguće. I krovovi i liftovi i prostori oko zgrade biće predmet finansiranja u narednim godinama. Prva sredstva uložićemo u ove dve zgrade kao primer i to je stvar koja se nikada neće zaustavi. To je nova aktivnost opštine Obrenovac sa definisanim budžetskim sredstvima“, kazao je Čučković i izrazio zadoljstvo što će opština zajedno sa stanarima raditi na realizaciji ovih projekata.\nTokom jučerašnjeg obilaska najavljeno je i saniranje zgrada u naselju Rojkovac.


“Carmeuse” otvorio postrojenje za proizvodnju filera u Doboju – Uloženo više miliona evra - M-Kvadrat\n“Carmeuse” otvorio postrojenje za proizvodnju filera u Doboju – Uloženo više miliona evra\nVodeći svjetski proizvođač kreča i proizvoda od krečnjaka “Carmeuse”, zvanično je otvorio novo postrojenje za proizvodnju filera u Doboju, u koji je uloženo između dva i tri miliona evra.\nOtvaranju novog pogona prisustvovali su ministar industrije, energetike i rudarstva Republike Srpske Petar Đokić, direktor kompanije “Carmeuse” za Evropu Andre Žakmar (Andre Jacquemart), kao i druge zvanice iz javnog i privatnog sektora kao i predstavnici medija.\n– Nova investicija kompanije “Carmeuse” veoma je značajna za Republiku Srpsku jer, pored toga što obezbjeđuje radna mjesta, pokreće i unapređuje razvoj ključnih privrednih grana zemlje, kao što su energetski sektor, građevinarstvo, proizvodnja čelika i drugo – izjavio je ministar industrije, energetike i rudarstva Republike Srpske, Petar Đokić.\nŽakmar je rekao da su od dolaska u RS uložili više od 30 mil EUR i da ovo neće biti kraj ulaganjima u regionu.\nDirektor prodaje “Carmeuse”-a za Evropu Saša Božić rekao je da je kompanija zahvaljujući dosadašnjim ulaganjima učvrstila lidersku poziciju u BiH, a i šire, kako po kapacitetu, tako i po tehnologiji kojom raspolaže.\n– Pouzdanost, stabilnost i profesionalni odnos, rezultira uspješnom saradnjom kompanije “Carmeuse” sa velikim sistemima iz ključnih pokretačkih industrija u zemlji – rekao je Božić.\nPrethodni članakU BiH niče desetak vjetroparkova\nNaredni članakBolja energetska efikasnost u više javnih objekata – Vlada HNK ulaže 9 mil KM do 2018.


NASTAVLJA SE SUĐENJE MALČANSKOM BERBERINU: Evo šta se sada dešava sa njim | Happy BSC portal\nPred Višim sudom u Nišu danas se nastavlja suđenje Ninoslavu Jovanoviću, poznatijem kao Malčanski berberin, optuženom za otmicu i zlostavljanje dvanaestogodišnje devojčice iz sela u okolini Niša.\nJovanović je u sud dovezen kombijem malo pre 13 časova.\nNa današnjem ročištu kao svedoci odbrane trebalo bi da se pojave sudski veštaci medicinske struke.\nTrebalo je da svedoče 21.jula, ali je tada ročište bilo odloženo, jer je jedan od njih bio pozitivan na virus korona, a drugi je u bio izolaciji.\nJovanoviću se na teret stavlja da je 20. decembra prošle godine oteo devojčicu na putu do škole.\nVREDNOST PROCENJENA NA PREKO 11.000 EVRA: Srpski carinici na Horgošu zaustavili auto krcat rekvizitima!\nUhapšen je nakon 17 dana intenzivne policijske i vojne potrage, 5. januara na malčanskom groblju u blizini svoje kuće.\nDo sada su održani pripremno ročište i jedan glavni pretres na kome je on priznao dela za koja je optužen, ali se pozivao na svoju uračunljivost, iako su medicinska veštačenja pokazala da je bio svestan svojih postupaka. Zbog toga je tražio da se o njegovoj uračunljivosti pred sudom izjasne veštaci iz Specijalne zatvorske bolnice u Beogradu, koji su obavili neuropsihijatrijsko veštačenje optuženog Jovanovića.


Predsednik Thaçi: Rasvetljavanje sudbine nestalih lica će olakšati patnju svih građana Kosova - Novosti i Događanja - Predsednik Republike Kosova - Hashim Thaçi\nPredsednik Thaçi: Rasvetljavanje sudbine nestalih lica će olakšati patnju svih građana Kosova\nPriština, 30. avgust 2016. godine – Predsednik Republike Kosova, Hashim Thaçi, je na Međunarodni dan nestalih lica Kosova, odao počast kod spomenika koji je posvećen nestalim licima u poslednjem ratu na Kosovu.\n“Danas je Međunarodni dan nestalih lica i ovde smo zajedno sa udruženjima nestalih lica Republike Kosova i njihovim predstavnicima, kako bismo odali počast nestalim licima”, rekao je predsednik Thaçi pred prisutnima.\nOn je rekao da kosovske institucije maksimalno rade na tome da se rasvelti sudbina nestalih lica, to je pitanje, kako je on rekao, koje zaokuplja sve u zemlji, nosioce institucija, udruženja, građane, svaku porodicu koju je ova teška bol dotakla.\n“Danas kao predsednik zemlje ponovo izražavam potpunu solidarnost sa porodicama nestalih lica, ali ujedno izražavam obećanje i odgovornost da se još više radi na tome da se što pre rasvetli sudbina svakog nestalog lica”, rekao je predsednik\nThaçi, koji je dodao “ovo je rana koja nas sve muči i mogu slobodno da kažem da samo nadom, optimizmom i međusobnim poverenjem ovo pitanje može da se reši uz snažnu volju i podršku i međunarodne zajednice“.\nŠef države se zahvalio Vladinoj komisiji za nestala lica na maksimalnom angažovanju, na strpljenju, volji i hrabrosti koju su dali svima.\n„Dakle, mi ćemo ovu ratnu ranu izlečiti samo ujedinjeni, samo ako budemo bili solidarni jedni sa drugima, shvatajući jedni druge i radeći prema saradnji, poverenju, i u budućnosti, naravno, prema izgradnji novog Kosova, evropskog Kosova, euroatlantskog Kosova“, rekao je predsednik Thaçi.\nBajram Qerkini, predsednik Koordinacionog saveta udruženja porodica nestalih lica Kosova je rekao: „Mi ćemo i danas otići na Merdare, mi smo pogođeni ovom ranom. Ali, i reči predsednika, i juče i ove danas, jesu da ove dve rane treba što pre izlečiti“.\nQerkini je rekao da svi pri ovom savetu veruju i nadaju se da će se ovim pitanjem zaista ozbiljno baviti, posebno nakon dubokih zaključaka sa jučerašnjeg stola, gde su, kako je on rekao, dati konkretni predlozi, koje ćemo proslediti svima.\nPredsednik Republike Kosova, Hashim Thaçi, naglasio je da dok se ova rana ne izleči, celo Kosovo će patiti od ove bolne prošlosti za svakog građanina zemlje, za institucije, ali pre svega za porodice nestalih lica. „Bićemo uvek uz njih“, zaključio je predsednik Thaçi.


Novi zakon o socijalnim kartama povezaće različite baze podataka - Dijalog.net\nNaslovna Društvo Novi zakon o socijalnim kartama povezaće različite baze podataka\nPostavljeno 17. February 2021.\nBeograd, 17. februar 2021. – Novi Zakon o socijalnim kartama će objediniti više desetina različitih prava koja su bila u različitim bazama podataka i potpuno nepovezana, izjavila je danas ministarka za rad, zapošljavanje, boračka i socijalna pitanja Darija Kisić Tepavčević.\nOna je za Radio Beograd rekla da će novi zakonom biti povezana ne samo prava iz oblasti dečje, boračke i zaštite osobe sa invalidetetom, unutar resornog ministarstva, već i sa svim drugim bazama od Centralnog registra stanovništva, Ministarstva unutrašnjih poslova, PIO fonda, Nacionalne službe za zapošljavanje, Poreske uprave i Geodetskog zavoda.\nKisić Tepavčević je objasnila da će primena Zakona o socijalnim kartama “omogućiti pravedniju raspodelu novca za socijalno najugroženije grupe i uspostaviti bolju kontrolu socijalnih davanja”.\nUvođenjem jedinstvenog registra socijalne karte, navela je, građani više neće morati da idu od šaltera do šaltera i “sve će moći da završe sa matičnim brojem i inicijalnim zahtevom na jednom mestu”.\nAko istraživanja pokažu da je neka grupa posebno ugrožena, naglasila je, “moguće je povući te podatke iz Centralnog registra stanovništva u bazu i pružiti pomoć tim najugroženijim kategorijama, a da je oni nisu sami tražili”.\nOznakebaze podatakaregistarsocijalne karte\nPrethodno NUNS pozvao sve političke aktere da ne ometaju novinare dok rade\nSledeće Janković: “Pandemija uticala na pojavu novih nejednakosti u društvima širom sveta”\nTop Tags Civilno društvo Evropska unija OCD evropske integracije konkurs mladi Srbija i Evropska unija mediji lokalna samouprava Društvo vladavina prava Evropska komisija ljudska prava istraživanje Vlada Republike Srbije


Krunić: Igramo protiv drugoplasirane ekipe na tabeli Super lige\nSurdulički Radnik u okviru 19.kola Linglong Tire Super lige Srbije gostuje u Novom Sadu gde će odmeriti snage sa ekipom Vojvodine.\nGosti u ovaj meč ulaze svesni činjenice da domaćini imaju ulogu favorita, ali se nadaju da će se sa poslednjeg gostovanja u ovoj godini vratiti neporaženi. Šef stručnog štaba Simo Krunić ističe da je ekipa izuzetno motivisana da ostvari pozitivan rezultat protiv ekipe koja zauzima drugo mesto na superligaškoj tabeli:\n’’Pred nama je teško i neizvesno gostovanje. Igramo protiv drugoplasirane ekipe na tabeli Super lige i to govori da je pred nama jako težak i neizvestan meč. Daćemo maksimum, ali i pored činjenice da imamo mnogo motiva za osvajanje novih bodova bili bismo zadovoljni i nerešenim rezultatom. Verujem u moje momke i jedino što od njih zahtevam jesu požrtvovanost i istrajnost, što su pokazali i u prethodnom kolu kada su se izdigli i stigli do veoma važnog boda u susretu sa jakim rivalom.’’\nMeč 19.kola Linglong Tire Super lige Srbije između Vojvodine i Radnika igra se danas, u sredu 04.decembra 2019.godine, sa početkom u 17:00 časova.


Sastanak sa NVONVO\nU duhu politike otvorenih vrata, uvažavajući glas i stav civilnog sektora, direktorica Agencije za sprječavanje korupcije Jelena Perović sa saradnicima danas se sastala sa predstavnicima nevladinih organizacija Centar za demokratsku tranziciju (CDT), Centar za monitoring i istraživanje (CeMI) i Centar za građanske slobode (CEGAS).\nTema razgovora bilo je praćenje, nadzor i kontrola izborne kampanje za lokalne izbore u Nikšiću.\nIskazujući privrženost dijalogu i snaženju ambijenta uzajamnog povjerenja, direktorica Agencije je poručila da vidi civilni sektor kao partnera u djelovanju na zaštiti javnog interesa. Spojem institucionalnog i vaninstitucionalnog znanja i iskustva može se dati puni doprinos jačanju integriteta i transparentnosti izbornog procesa. Agencija će po okončanju izbora u zakonskom roku imati izvještaje i analizu troškova političkih subjekata tokom kampanje.\nIzdvajajući u prvi plan transparentnost, Dušan Drakić, načelnik Odsjeka za sprovođenje finansiranja političkih subjekata i izbornih kampanja, pojasnio je nadležnosti Agencije, koja, postupajući po službenoj dužnosti i dostavljenim prigovorima i sumnjama, posvećeno vrši suštinsku kontrolu i nadzor izborne kampanje.\nPredstavnici civilnog sektora su, ukazujući na atmosferu u Nikšiću uoči izbora, ponudili niz sugestija koje se tiču kontrole finansiranja kampanje i ponašanja aktera izbornog procesa, unaprijeđenje izbornog zakonodavstva, motivisanja građana da prijave moguće zloupotrebe, kao i potrebe pojačanog prisustva Agencije u medijima.\nRazgovor je predstavljao nastavak komunikacije Agencije sa NVO sektorom. Dogovoreno je da se međusobna saradnja produbi i konkretizuje, a da sastanci postanu redovna praksa i da se obavljaju na sedmičnom nivou.


Info veče za content kreatore - ZENIČKA RAZVOJNA AGENCIJA ZEDA\nInfo veče za content kreatore\nPostani predavač prve online edukativno-kreativne platforme za osnovce i srednjoškolce!\nŽelimo približiti svjetski trend učenja na daljinu kako djeci, tako i predavačima kojima ovo neće biti samo prilika za dodatnu zaradu, već i način kako da stečena znanja i iskustva podignu na viši nivo – prevazilazeći okvire tradicionalnog i postajući predavači digitalnog svijeta.\nŠta je to Kliker platforma?\nKliker je edukativno – kreativna platforma koja želi djeci iz našeg regiona, što za početak uključuje BiH, Srbiju, Hrvatsku i Crnu Goru da omogući negraničen pristup znanju te pruži priliku da uče na bolji način bez obzira bili oni iz grada ili ruralnog područja. Kliker platforma će funkcionisati u vidu video kurseva koje će djeca i njihovi roditelji moći kupovati, a kursevi će se dijeliti na dvije glavne kategorije: kursevi iz predmeta koji se uče u školi i druga kategorija iz neformalnih oblasti poput fotogorafije, dizajna, programiranja i sl. U suštini, oblasti i mogućnosti za kreaciju kurseva su neograničene, bitno je samo da su korisne za djecu i da im ti kursevi daju vrijednost.\nUkoliko ste kreativni, posjedujete znanja iz različitih oblasti koje su primjenjive u edukativnom sistemu osnovaca i srednjoškolaca ili ste jednostavno kreativac koji želi da podijeli svoje umijeće, dođite u coworking prostor Qlab, 24. decembra sa početkom u 18:00 časova na info veče i saznajte na koji način možete da se angažujete u digitalnom svijetu, a da istovremeno ostvarite i dodatnu zaradu.


Vesti online / Vesti / Svet / "Vesti" u Berlinu: Policajci najureni zbog orgijanja\n"Vesti" u Berlinu: Policajci najureni zbog orgijanja\nAngažovanje berlinskih policajaca na obezbeđenju samita G20, koji se 7. i 8. jula održava u Hamburgu, završeno je pre nego što je i počelo. Posle samo jedne noći su poslati kući jer su orgijali u smeštaju, u kontejnerima bivšeg izbegličkog centra u Bad Zegebergu (Šlezvig-Holštajn), pišu nemački mediji.\nDisciplinovan dolazak: Posle se raspustili i razigrali\nPripadnici policijskih jedinica 14, 15 i 32 su već prve večeri organizovali žurku na kojoj se neograničeno točio alkohol. Pod takvim "dopingom" jedan par je vodio ljubav na javnom mestu, dok su policajci mokrili pored ograde, a jedna policajka je u bade-mantilu i sa službenim oružjem u ruci - igrala na stolu.\nSve to dokumentuju i fotografije koje je dobio list "Berliner Cajtung", a hitro prenele i druge novine.\nSramota nemačke policije: Poslati da čuvaju svetske moćnike, a oni...\nNe zna se jedino koliko je policajaca od 210 ukupno angažovanih - vraćeno u Berlin, ali je među njima bio i rukovodeći štab. Hamburška policija je kao razlog navela "neprimereno ponašanje" berlinskih kolega.\nBerlinski senator za unutrašnje poslove, Andreas Gajzel, obećao je da će detaljno ispitati slučaj, jer "policajci treba da budu uzor, a ne da na takav način nanose štetu radu berlinske policije".\nSledeće nedelje treba da bude poslato još pet policijskih jedinica, kao podrška Hamburžanima za obezbeđenje Samita G20, posebno pošto su levi ekstremisti najavili svoje proteste.\nU berlinskoj policiji ima onih koji veruju da ih hamburške kolege već dugo imaju na nišanu, što ovi demantuju. Policijsko rukovodstvo Hamburga je besno zbog uriniranja i seksa u javnosti, dok im ne zameraju na alkoholu i buci. Na socijalnim mrežama su imali razumevanja za berlinske policajce, koji su pokazali da su "normalni ljudi", a jedna poruka je glasila: "Potrebni ste prestonici. Dobro došli natrag!"\nSprečite tragedije migranata!\nNekoliko desetina ljudi protestovalo je protiv samita Grupe 20 (G20) u Hamburgu. Najpre su okačili na mostu iznad Elbe natpis "Gradimo mostove, ne zidove". Grupa Si voč kaže da su tom porukom izrazili svoj protest protiv migracionih politika bogatih zapadnih zemalja. Hiljade migranata utopilo se poslednjih godina na Sredozemlju bežeći ka Evropi. Nevladine organizacije pozivaju lidere Samita G20 da spreče dalje smrti i razviju načine za legalno doseljavanje nevoljnike iz siromašnih zemalja.\nSVET Sramota nemačke policije: Poslati da čuvaju svetske moćnike, a oni...\nSVET Budno oko novinara: Otkud Melanija pored Putina (FOTO)


FALSIFIKOVALI KOVID PASOŠE, KRALI LEKARIMA PEČATE...Sve samo da se ne vakcinišu, otkrivena velika prevara\nFALSIFIKOVALI KOVID PASOŠE, KRALI LEKARIMA PEČATE...Sve samo da se ne vakcinišu, otkrivena velika prevara\nAutor: Glas javnosti 29.12.2021. u 10:42\nU bečkom "Austria center", gde svakodnevno hiljade ljudi dolazi da prima vakcinu protiv koronavirusa, policija je otkrila organizovanu prevaru.\nProtivnicima vakcinacije upravo u ovom centru bilo je omogućeno da, bez prijema cepiva, dobiju pasoše o vakcinaciji.\n"Nekolicina crnih ovaca je pokušala da se obogati falsifikovanim sertifikatima o vakcinaciji i protivnicima vakcinacije izdavali su lažne pasoše o vakcinaciji. Radi se o organozovanom delovanju. Najpre su uzimali pare od ljudi, da bi ih kasnije, bez date vakcine, uneli u sistem kao imunizovane", tvrde u "Austria Centru".\nU ovu prevaru bilo je uključeno više osoba, koje su radile na različitim stanicama procesa vakcinacije, ukazuje organizacija "Samariterbund".\nU posebnim kabinama su u pasoše o vakcinaciji uneti pečati sa potvrdom o vakcini.\nHITLER NABAVIO KOVID PASOŠ! Haos u Evropi, falsifikovane sertifikate nude preko interneta (FOTO)\nSlučaj je otkriven pošto je kod jednog administratora otkriven neobično veliki broj unetih vakcina.\nMeđu osumnjičenima nema lekara, a otkriveni prevaranti su dobili otkaz i protiv njih je podneta prijava.\nU "Austria Centru" su preduzete dodatne mere bezbednosti, kako se slične stvari ne bi ponovile. Lekarka Ivet Zakarian izjavila je bečkom dnevniku "Kronen cajtung", da je sama bila svedok da je pripadnik obezbeđenja uneo pečat i zalepio potvrdu o vakcinaciji u pasoš o vakcinaciji.\nPrenela je i da je bilo problema sa krađom pečata lekara, koji su nestajali kada bi lekari izašli na pauzu za ručak. Zbog ovog problema uveden je novi sistem, prema kojem se svaki dan pečati prebrojavaju i izdaju lekaru uz potpis, i prilikom svake pauze moraju biti vraćeni.\nBONUS VIDEO: Mila Antonović Srpkinja koja je uzor svim jutjuberima\nAustrijaLažne kovid potrvde


Budžet Srpske se ne puni po planu, dugovi “pojeli” prihode od PDV-a - UGLJEVIK.INFO\nNaslovna RS/BiH Budžet Srpske se ne puni po planu, dugovi “pojeli” prihode od PDV-a\nBudžet Srpske se ne puni po planu, dugovi “pojeli” prihode od PDV-a\nZbog otplate dugova u kasi Republike Srpske ostaje sve manje novca. Plan Vlade da to pokrije rastom prihoda od PDV-a u prvoj polovini godine potpuno je propao, jer je Srpska na račun dobila 16 miliona više nego 2016.godine, što je tek oko 40 odsto planiranog povećanja.\nU Upravi za indirektno oporezivanje nadaju se da će to ispeglati u drugoj polovini ove godine i ispuniti planove entitetskih Vlada, jer rast u prvih šest mjeseci nije bio dovoljan da se pokriju veće rate za otplatu duga.\n“Tako da je praktično ovaj rast prihoda zatvorio da tako kažem, porast rata spoljnog duga koje imaju i Federacija i Republika Srpska. Već u sljedećem mjesecu očekujemo da će praktično, da tako kažem, taj nekakav minus sredstava koji je direktno legao na račun i Federacije i Republike Sprske biti anuliran2, kaže Ratko Kovačević, portparol Uprave za indirektno oporezivanje BiH.\nRepublika Srpska ove godine računa da će od indirektnih poreza na račun dobiti oko 80-ak miliona maraka više nego prošle godinem, iako je za šest mjeseci dobila svega 16. To izaziva lančane probleme kako u budžetu države tako i u kasi opština i gradova koje dodatno komplikuju veće rate za otplatu ino duga.\n“Dugovi nas guše i situacija je neizdržaiva” poručuje opozicja, dok vlast poručuje da je situacija pod kontrolom.\n“Iz godine u godinu raste kreditno zaduženje Republike Srpske i postavlja se ključno pitanje zašto Vlada vodi lošu ekonomsku politiku. Jer kako tumačiti da je prije šest godina svega 15 posto izvornih prihoda, a ove godine čak 46 odsto izvornih prihoda. To je jedna nesnošljiva ekonomska situacija”, kaže Branislav Borenović, lider PDP-a.\n“Ako već slusate opoziciju onda pokušajte da čujete i neke ljude iz Svjetske banke koji kažu da mi nismo prezaduženi.U tom pogledu naša zaduženost nije neizdrživa. Mi radimo na restrukturisanju toga. Prosječna kamatna stopa zaduženosti oko 4,7 što je visoko. Mi pokušavamo da to smanjimo, da dobijemo neki grejs period na tome se vode neke aktivnosti, ali čak i da to ne uspijemo zaduženost RS nije ona koja ugrožava funkcionisanje”, pojašnjava Milorad Dodik, predsjednik RS.\nVlada Srpske najavila je restrukturisanje javnog duga, jer su rate za otplatu naredne godine još veće i premašuju cifru od 900 miliona maraka. Potencijalnog partnera u Vladi još nisu otkrili, a pokušaće da novim kreditima sa dužim rokom otplate zatvore postojeće, kako bi u budžetu ostalo više novca za tekuće potrebe.\nPrevious article Ljekari upozoravaju: Čuvajte se UV zračenja i klima uređaja!\nNext article TESLINIM STOPAMA Miroslav, Svjetlana i Danijela iz Ugljevika nagrađeni su za svoju inovaciju


PIK Bečej štiti kulturnu baštinu dvorca Fantast : Nadlanu.com\nObjavljeno 24. feb 2021. / 16:32:46\nNakon pisanja pojedinih medija da je budućnost dvorca "Fantast" neizvesna, mnogi se pitaju da li će zadužbina Bogdana Dunđerskog u optini Bečej biti stavljena pod ključ. Iz kompanije PIK Bečej koja održava objekat, ovim povodom navode da se imovinsko-pravni odnosi u vezi sa dvorcem "Fantast", pripadajućim objektima i parcelom, rešavaju u procesu restitucije, po zahtevu Matice srpske.\n- PIK Bečej je od okončanja stečajnog postupka 2016. godine dobrovoljno održavao ovu kulturno-istorijsku baštinu države Srbije do okončanja postupka restitucije. U funkcionisanje dvorskog kompleksa "Fantast" i njegovu dostupnost javnosti u poslednjih pet godina je na godišnjem nivou ulagano oko 250.000 evra - navode iz kompanije i ističu da je problem nastao zbog toga što kompleks dvorca nije deo imovine PIK Bečej i nije izvesno kada će se pravosnažno okončati postupak restitucije, te da stoga ne postoji zakonska mogućnost daljeg investiranja u razvoj ovog spomenika kulture zbog čega će dvorac biti konzerviran od 1. marta, a čitava lokacija i objekti na njoj će biti obezbeđivani o trošku kompanije PIK Bečej.\n- Nadamo se da će nadležni organi ubrzati donošenje pravosnažne odluke u procesu restitucije kako bi dvorac "Fantast" dobio svog vlasnika i bio iznova otvoren za posetioce - poručuju iz ove kompanije.\nFoto: PIK Bečej / Promo\nbečejbogdan dunđerskidvoracDvorac Bogdana Dunđerskogfantastmatica srpskaPIK Bečejzamak


Partnerstvo u korist potrošača\nČetvrtak, 19.05.2022. u 12:52\nPotrošači koji se opredele za plaćanje uz Post Card DinaCard platnu karticu na benzinskim stanicama NIS-a, prilikom plaćanja računa na kasi biraju odgovarajuću opciju plaćanja - period odloženog plaćanja na 30 dana ili na dve jednake rate. U slučaju da je odobreno plaćanje na rate, prva rata se odlaže na 30 dana, a druga na 60 dana od datuma kupovine. Minimalni iznos računa kojim potrošač ostvaruje pravo na ovu uslugu iznosi 5.000 dinara.\nNIS-ova podrška ekološkim projektima – postavke Narodnog muzeja…\n670 hiljada korisnika Mobi banke ostvarilo više od 100 miliona…\nUpoznajte deset tipično turskih zanata cenjenih širom sveta!\nSpecijalna promocija „Telekoma Srbija” povodom jubileja\nMAXI online – Veliki razvoj online trgovine u Srbiji


RTCG - Radio Televizija Crne Gore - Nacionalni javni servis :: Nauka i tehnologija :: Instagram testira opciju "reshare"\nNOVITET U DRUŠTVENOJ MREŽI 22. 09. 2018. 15:57 >> 15:38 0\nNOVITET U DRUŠTVENOJ MREŽI\nInstagram testira opciju "reshare"\nDruštvena mreža Instagram testira opciju "reshare", koja će korisnicima omogućiti da podijele postove s drugih profila.\nZvaničnici kompanije su se dugo opirali uvođenju opcije "reshare" zbog straha da bi to moglo ugroziti personalnu prirodu aplikacije, međutim, takođe bi mogla unijeti novi život u glavni fid.\nAko opcija postane dostupna svima, onda bi to predstavljalo rizik koji se odnosi na lažne vijesti, na uticaj kampanja i drugih negativnih posljedica s kojima se bori Fejsbuk od američkih izbora 2016.\nOpcija "reshare" se pojavljuje u donjem desnom uglu svakog posta u feedu, a "reshareovani" post se pojavljuje u fidu ispod korisničkog imena i fotografije korisnika koji ga je podijelio. U trenutnoj formi se postovi mogu "reshareovati" barem dvaput, a to znači da će trag korisnika koji su ga ranije podijelili biti vidljiv iznad posta.\nMoguće je da će Instagram ograničiti "reshare" opciju na poslovne korisnike, čime bi se rizik od dezinformisanja i ostalog neželjenog sadržaja znatno smanjio. Instagram je i ranije uvodio novitete, uključujući programiranje postova i višestruki upload, a te opcije su prvo bile dostupne poslovnim korisnicima.\nInstagram je nešto ranije omogućio dijeljenje storija drugih korisnika, ukoliko su na njima označeni korisnici koji ih žele ponovo podijeliti.\nPostoje i dodatne aplikacije koje omogućavaju "reshare" fotografija i videa na Instagramu.\nInstagram uvodi nove opcije za "story"